title: Keskustan Opiskelijaliitto

text: Pragmaattisen valtapolitiikan ohella myös aatepoliittiset kysymykset nousivat 1970-luvulla aiempaa voimakkaammin esille. Liiton entinen pääsihteeri Paavo Väyrynen nousi vuonna 1970 kansanedustajaksi aluepolitiikkaan ja aatteeseen nojanneella ohjelmalla. Samaan aikaan Nuoren Keskustan Liiton sisällä heräsi ekologinen ajattelu. Myös KOL oli merkittävä vaikuttaja puolueen politiikan uudistamisen tähdänneessä työssä.


title: Keskustan Opiskelijaliitto

text: KOL:lle 1980-luku oli identiteetin etsinnän aikaa. Ratkaisu löytyi uusista vaihtoehtoliikkeistä, joiden kanssa KOL hakeutui yhteistyöhön. Erityisesti uudet ekologiset liikkeet tekivät nousuaan, joiden kanssa yhteistyö oli ajoittain hyvinkin tiivistä. Tämän johdosta KOL oli nostamassa ekologisia kysymyksiä puolueen ohjelmaan. Ehkä merkittävin saavutus oli se, että Turun puoluekokouksessa vuonna 1980 keskusta hyväksyi ensimmäisenä suomalaisena puolueena ydinvoiman lisärakentamista vastustavan kannan. Ekologisten kysymyksien rinnalla tärkeä teema oli perustuloajattelun kannattaminen, jonka kautta ihmisten luovuudelle uskottiin löytyvät uusia mahdollisuuksia. Maininnanarvoisena saavutuksena on todettava myös Juha Kuisman ja Alpo Rusin vuonna 1980 julkaisema Avaus Äärikeskustaan -teos. Siinä nuoret ajattelijat hyökkäävät ihmisen ja luonnon välineellistämistä sekä keskustan ylhäältä alaspäin kulkevaa päätöksentekoa vastaan.


title: Keskustan Opiskelijaliitto

text: 1990-luvun laman pyörteissä epäpolitisoituminen jatkui, ja tähän kehitykseen myös KOL:n oli sopeuduttava. Toiminta kuitenkin jatkui aktiivisena.


title: Keskustan Opiskelijaliitto

text: KOL:n liittohallitukseen kuuluvat tällä hetkellä puheenjohtaja, kaksi varapuheenjohtajaa sekä neljä liittohallituksen varsinaista ja yksi varajäsen. Liittohallitus valitaan liittokokouksessa vuodeksi. Lisäksi liitolla on pääsihteeri.


Maailman muotoilupääkaupunki Helsinki 2012 () oli organisaatio, joka tarjosi vuonna 2012 muotoiluun ja sen ilmiöihin liittyviä tapahtumia ja projekteja Helsingissä. Maailman muotoilupääkaupungin asema myönnetään joka toinen vuosi yhdelle kaupungille maailmassa. Aiemmin designpääkaupunkina olivat olleet Torino ja Soul.
Teollisen muotoilun kansainvälinen järjestö International Council of Societies of Industrial Design ICSID valitsi 25. marraskuuta 2009 Helsingin vuoden 2012 maailman designpääkaupungiksi.


title: Maailman muotoilupääkaupunki Helsinki 2012

text: World Design Capital Helsinki 2012 -hankkeen toteutti Kansainvälinen designsäätiö, joka hallinnoi kaikkia hankkeeseen liittyviä oikeuksia ja tuotemerkkejä. Sen hallituksen puheenjohtaja oli Tero Vähäkylä ja hanketta johti vuodesta 2010 Pekka Timonen , joka siirtyi viestintätoimisto Kreabin toimitusjohtajaksi 8.4.2013 alkaen.


title: Kokoerottelukromatografia

text:
Kokoerottelukromatografia on kromatografinen menetelmä, jossa liuoksessa olevat molekyylit erotellaan kokonsa ja muotonsa, muttei molekyylipainonsa, mukaan. Sitä käytetään yleensä kookkaiden molekyylien, makromolekyylien tai makromolekyylikompleksien, kuten proteiinien ja teollisten polymeerien, erotteluun. Kun vesiliuosta käytetään kuljettamaan näyte kromatografiapylvään läpi, kokoerottelutekniikkaa kutsutaan geelifiltraatioksi eli geelisuodatukseksi. Orgaanista ajoliuosta käytettäessä kokoerottelutekniikkaa kutsutaan geelipermeaatiokromatografiaksi. Kokoerottelukromatografia on laajasti käytetty polymeerien karakterisointimenetelmä, koska sillä saadaan polymeerien molekyylipainot hyvin selvitettyä.
Geelisuodatuksen pääsovellus on proteiinien ja muiden vesiliukoisten polymeerien fraktiointi, kun taas geelipermeaatiokromatografiaa käytetään orgaanisiin liuottimiin liukenevien polymeerien molekyylipainojakauman analysointiin. Kumpaakaan tekniikkaa ei tulisi sekoittaa geelielektroforeesiin, jossa sähkökenttää käytetään liikuttamaan molekyylejä geelin läpi riippuen niiden sähkövarauksesta.


title: Kokoerottelukromatografia

text: Kokoerottelukromatografia on laajasti käytetty tekniikka synteettisten ja biologisten polymeerien, kuten proteiinien, polysakkaridien ja nukleiinihappojen, puhdistukseen ja analyysiin. Biologit ja biokemistit käyttävät stationaarifaasina tyypillisesti polyakryyliamidia, dekstraania tai agaroosia ja suodattavat näytteet alhaisella paineella. Polymeerikemistit käyttävät stationaarifaasina tyypillisesti silikaa tai ristisidottua polystyreeniä ja ajavat näytteet korkealla paineella.


title: Kokoerottelukromatografia

text: Kokoerottelukromatografian etuihin kuuluu hyvä kookkaiden molekyylien erottelukyky pienistä molekyyleistä minimaalisella ajoliuoksen tilavuudella ja erilaisten ajoliuosten soveltuvuus, koska ne eivät häiritse suodatusprosessia, jolloin eroteltavien partikkelien biologinen aktiivisuus voidaan säilyttää niille sopivalla ajoliuoksella. Kokoerottelu yleensä yhdistetään muihin erottelutekniikoihin, jotka erottelevat molekyylejä muiden ominaisuuksien, kuten happamuus, emäksisyys, varaus ja affiniteetti tiettyihin yhdisteisiin, perusteella. Kokoerottelulla saadaan lyhyet ja hyvin määritellyt erotteluajat ja kapeat eluutiopiikit, mitkä johtavat hyvään herkkyyteen. Hyvä resoluutio edellyttää kuitenkin ainakin 10 % molekyylipainoeroa näytteen molekyylien välillä. Näytettä ei menetetä kokoerottelussa, koska ne eivät interaktoi stationaarifaasin kanssa.


title: Kokoerottelukromatografia

text: Yksi kokoerottelukromatografian vaatimuksista on se, että analyytti ei interaktoi stationaarifaasin pinnan kanssa. Eluutioajan erot perustuvat ainoastaan analyytin "näkemään" tilavuuteen. Täten pieni molekyyli, joka kykenee penetroitumaan starionaarifaasin kaikkiin huokosiin, "näkee" täyden huokostilavuuden ja stationaarifaasin partikkelien välisen tilavuuden ja eluoituu myöhään – kun huokosten ja partikkelien välinen tilavuus ajoliuosta on kulkeutunut kromatografiapylvään läpi. Toisessa ääripäässä hyvin suuret molekyylit, jotka eivät pääse penetroitumaan huokosiin, "näkevät" vain partikkelien välisen tilavuuden ja eluoituvat varhain – kun partikkelien välinen tilavuus ajoliuosta on kulkeutunut pylvään läpi. Kokoerottelun periaate on siis se, että erikokoiset partikkelit eluoituvat (suodattuvat) eri nopeuksin. Kun näytepartikkelit syötetään samanaikaisesti, samankokoiset partikkelit eluoituvat yhtäaikaisesti, mutta pienemmät partikkelit eluoituvat hitaammin kuin isommat.


title: Kokoerottelukromatografia

text: Makromolekyylin koolle on olemassa eilaisia mittoja (esimerkiksi hitaussäde ja hydrodynaaminen säde), mikä aiheuttaa olennaisen ongelman: millä molekyylikokoparametrillä molekyylit eroteltaisiin. Benoit tutkimuskumppaneineen löysi kokeellisesti erinomaisen korrelaation eluutioajan ja molekyylien hydrodynaamisen tilavuuden välillä useille ketjurakenteille ja kemiallisille koostumuksille. Havaittu hydrodynaamiseen volyymiin perustuva korrelaatio hyväksyttiin perustaksi yleiseen kokoerottelukromatografiakalibrointiin.


title: Kokoerottelukromatografia

text: Kullakin kokoerottelustationaarifaasilla on tietty molekyylipainoerottelualue. Jos molekyylipainoerottelualue on esimerkiksi 1-100 kDa, kyseinen menetelmä kykenee erottelemaan molekyylit, joiden massa on 1 kDa:sta 100 kDa:iin. Yläraja eli ekskluusioraja määrittää molekyylipainoerottelualueen rajan, jonka ylittävät molekyylit ovat niin kookkaita etteivät ne penetroidu stationaarifaasin huokosiin. Alaraja eli permeaatioraja määrittää puolestaan rajan, jonka alittavat molekyylit ovat niin pieniä, että ne kulkeutuvat kaikkiin huokosiin. Permeaatiorajan alittavat molekyylit kulkeutuvat yhtäaikaisesti pylvään läpi. Eli kokoerottelukromatografia ei siis erottele käytetyn stationaarifaasin kokoerotteluekskluusiorajan ylittäviä ja permeaatiorajan alittavia molekyylejä.


title: Kokoerottelukromatografia

text: Yksinkertaisissa manuaalisissa kokoerotteluissa pylväästä tuleva ajoliuos eli eluentti kerätään vakiotilavuuden omaaviin fraktioihin. Mitä samanlaisempia partikkelit ovat, sitä todennäköisemmin ne ovat samassa fraktiossa eikä niitä tunnisteta erillisesti. Edistyneemmät laitteet mittaavat eluenttia jatkuvasti.


title: RN Emanuele Filiberto Duca d’Aosta (1934)

text: RN Emanuele Filiberto Duca d'Aosta () oli Regia Marinan eli Italian kuningaskunnan laivaston toisessa maailmansodassa palvellut Duca d'Aosta -luokan kevyt risteilijä. Sen köli laskettiin 22. lokakuuta 1932 ja alus laskettiin vesille 22. huhtikuuta 1934. Alus valmistui 13. heinäkuuta 1935. Alus luovutettiin maaliskuussa 1949 sotakorvauksena Neuvostoliitolle, joka liitti sen laivastoonsa nimellä "Z15". Myöhemmin alus nimettiin ensin "Stalingradiksi" ja edelleen "Kerchiksi" ennen palveluksesta poistoaan 20. helmikuuta 1959. Alus romutettiin Neuvostoliitossa 1960-luvulla.


text: Alus oli nimetty marsalkka, Aostan herttua Emanuele Filiberton mukaan.


text: "Emanuele Filiberto Duca d'Aosta" liitettiin palvelukseen otettaessa 7. risteilijäviirikköön. Alus lähti Napolista 5. marraskuuta 1938 maailmanympäripurjehdukselle "Eugenio di Savoian" kanssa, mistä niiden piti palata kotimaahansa 25. heinäkuuta 1939. Maailmanpolitiikan kiristyminen kuitenkin aiheutti kierroksen nopeutemisen ja sen jälkimmäisen osan Tyynenmeren vierailut Yhdysvalloissa, Japanissa, Itä-Intiassa, Singaporessa ja Intiassa jätettiin tekemättä. Vierailtuaan Karibialla ja vierailtuaan Brasiliassa, Argentiinassa, Chilessä ja uudelleen Karibianmerellä palaten La Speziaan jo 3. maaliskuuta 1939.


text: Alus muodosti vuoden 1940 alussa sisaraluksensa kanssa 2. viirikön. Italian julistettua sodan liittoutuneille alus osallistui Calabrian taisteluun 6.-10. heinäkuuta, suojasi kesän Pohjois-Afrikan saattueita ja lokakuun lopulla pyrki laivaston mukana estämään brittien Maltan huoltamisen.


text: 16. helmikuuta 1941 alkaen "Emanuele Filiberto Duca d'Aosta" kuului 8. viirikköön, jossa se palveli 28. marraskuuta saakka. Alus laski miinoja laivueensa mukana Cape Bonin edustalle 19.-24. huhtikuuta, jonka jälkeen se suojasi saattueita pari seuraavaa kuukautta. Kesäkuussa alus palasi miinoitustehtäviin tällä kertaa Tripolin edustalle 3. kesäkuuta alkaen ja Sisilian kanavaan 28. kesäkuuta sekä 7. heinäkuuta, jolloin laskettiin kentät S2, S31 ja S32. Lokakuussa suunniteltu miinanlasku peruutettiin, kun saatiin tieto Brittiläisen Välimeren laivaston merellä olosta.


text: Marraskuun lopulla suojasi jälleen saattueita operaatiossa, jossa useasta Italian satamasta lähteneitä rahtialuksia saatettiin Benghaziin. Alus suojasi 13.-19. joulukuuta vielä kaksi saattuetta M41 ja M42 Pohjois-Afrikkaan. Operaation aikana myös liittoutuneet pyrkivät saamaan saattueensa Maltalle, minkä seurauksena osastojen kohdatessa syntyi ensimmäinen Syrtinlahden taistelu.


text: "Emanuele Filiberto Duca d'Aosta" suojasi tammikuussa saattueen T18 Tripoliin ja helmikuussa se osallistui peruutettuun Maltan saattueen torjuntayritykseen. Kesäkuussa alus osallistui liittoutuneiden operaatioiden Vigorous ja Harpoon torjuntaan. Vuoden lopun alus oli pääosin Napolissa, jossa se oli Yhdysvaltain ilmavoimien iskiessä satamaan 4. joulukuuta. Vuoden 1943 alus ei ollut juurikaan merellä heikon polttoainetilanteen vuoksi ennen kuin liittoutuneet olivat nousseet maihin Sisiliassa. Alus lähti merelle tulittaakseen liittoutuneiden sillanpäässä olevia joukkoja, mutta operaatio peruutettiin osaston tultua havaituksi.


text: Italian antauduttua alus oli huollettavana, jonka jälkeen se lähti 27. lokakuuta 1943 Tarantosta Atlantille "Abruzzin" ja "Garibaldin" kanssa. Osaston tehtävänä oli etsiä saksalaisia saarronmurtajia tukikohtanaan Freetown. Alus teki 19. marraskuuta 1943 - 15. helmikuuta 1944 seitsemän purjehdusta keskisellä ja eteläisellä Atlantilla ennen paluutaan Italiaan 3. huhtikuuta. Alus oli tämän jälkeen lähinnä kuljetusaluksena.


text: Maattuaan jo jonkin aikaa lähinnä ankkurissa alus luovutettiin 2. maaliskuuta 1949 sotakorvauksena Neuvostoliitolle nimettynä "Z15":ksi ja se nimettiin uudelleen "Stalingradiksi" ja "Kerchiksi".


title: Mooseksen laulu

text: Mooseksen laulu tarkoittaa seuraavia asioita:


title: Mooseksen laulu

text: Vuoden 1992 raamatunkäännöksessä seuraavat kohdat, joista aikaisempien käännösten kohdalla käytettiin nimeä Mooseksen virsi:


title: Mooseksen laulu

text: "Mooseksen virsi" on myös laulu, jota korpelalaisuudessa käytettiin pahojen henkien karkottamiseen.


title: Yahya ibn Yahya

text: Yahya ibn Yahya eli Yahya II oli Keski-Marokkoa hallitsevan Idrisidi-dynasatian seitsemäs kuningas vuosina 863-66. Hän seurasi isäänsä Yahya ibn Muhammadia hallitsijana. Yahyan hallinto oli huonoa ja kansa nousi kapinaan kuningastaan vastaan. Kuningas ajettiin pois Fèsistä ja hän kuoli maanpaossa häväistynä pian tämän jälkeen.


title: Yahya ibn Yahya

text: Kalifin seuraaja oli hänen sukulaisensa, Umarin poika Ali ibn Umar eli Ali II (866-74).


title: Ohjauspaneeli (Windows)

text: Ohjauspaneeli () on Microsoft Windows -käyttöjärjestelmien ominaisuus, jolla pystyy tekemään useita oleellisia toimintoja, kuten asetuksien muuttamista ja ohjelmien poistoa. Ohjauspaneelin Komentorivi- ja Suorita-komento on "control".


title: Kansainvälinen designsäätiö

text: Kansainvälinen designsäätiö on vuonna 2010 Helsingin kaupunginvaltuuston päätöksellä perustettu säätiö, jonka tehtävänä oli vastata World Design Capital Helsinki 2012 -hankkeen toteuttamisesta ja hallinnoinnista. Säätiö on määräaikainen ja sen toiminta jatkuu vuoden 2017 loppuun.


title: Kansainvälinen designsäätiö

text: Säätiön sääntöjen mukaan sen tehtävänä on edistää ja tukea designin kulttuurista, sosiaalista ja taloudellista hyödyntämistä Helsingin seudulla, kansallisesti ja kansainvälisesti. Sen toinen tarkoitus oli edistää Helsingin, Espoon, Vantaan, Kauniaisten ja Lahden toimintaa World Design Capital -kaupunkina vuonna 2012.


title: Kansainvälinen designsäätiö

text: Säätiö kokosi, edisti ja koordinoi Maailman muotoilupääkaupunki Helsinki 2012 -hankkeen tavoitteita, toimintoja ja ohjelmakokonaisuutta. Kansainvälisen designsäätiön johtajana toimi Pekka Timonen. WDC-organisaation toiminta loppui vuonna 2013, mutta säätiön johto teki toukokuussa 2013 päätöksen jatkaa säätiön toimintaa määräaikaisena vuoteen 2015.


title: Kansainvälinen designsäätiö

text: Säätiön hallitus huolehtii muun muassa säätiön asianmukaisesta järjestämisestä, hoitaa säätiön varoja ja päättää säätiön toimintaperiaatteista. Hallituksen toimintakausi on kaksi vuotta ja se kokoontuu kerran kuukaudessa. Puheenjohtaja on Tero Vähäkylä. Hallituksen lisäksi säätiöllä on laaja-alainen valtuuskunta, jonka tehtävänä on hankkeen toiminnan tukeminen ja yhteiskunnallisen edustavuuden varmistaminen. Valtuuskunnan puheenjohtaja on Olli-Pekka Kallasvuo.


title: Ali ibn Umar

text: Ali ibn Umar eli Ali II , "‘Alī ibn ‘Umar") oli Keski-Marokkoa hallinneen Idrisidi-dynastian kahdeksas kuningas vuosina 866–874. Hän seurasi sukulaistaan Yahya ibn Yahyaa hallitsijana sen jälkeen, kun tämä oli ajettu pois Fèsistä huonon hallinnon vuoksi. Pian Alin valtaantulon jälkeen Abdull Razad nosti uuden kapinan ja valtasi suuren osan Idrisidien suvun hallitsemista maista, myös pääkaupunki Fèsin.


title: Ali ibn Umar

text: Kalifin seuraaja oli hänen sukulaisensa Yahya ibn Al-Qassim eli Yahya III (883–904).


title: Yahya ibn Al-Qassim

text: Yahya ibn Al-Qassim eli Yahya III oli Keski-Marokkoa hallinneen Idrisidi-dynasatian yhdeksäs kuningas vuosina 883–904. Hän seurasi sukulaistaan Ali ibn Umaria hallitsijana sen jälkeen, kun tämä oli ajettu pois Fèsistä. Suvun valta oli hänen kautenaan vain nimellistä.


title: Yahya ibn Al-Qassim

text: Kalifin seuraaja oli hänen sukulaisensa Yahya ibn Idris ibn Umar eli Yahya IV (904–917), joka valtasi jälleen Fesin ja josta tuli yksi dynastiansa merkittävimpiä hallitsijoita.


title: Yahya ibn Idris ibn Umar

text: Yahya ibn Idris ibn Umar eli Yahya IV oli Keski-Marokkoa hallitsevan Idrisidi-dynasatian kymmenes kuningas vuosina 904-17. Hän seurasi sukulaistaan Yahya ibn Al-Qassimia hallitsijana. Yahya oli Idris II:n pojan Umarin pojanpoika ja hänen onnistui jälleen vallata suvun vallan muinainen keskus ja pääkaupunki Fès. Kun Fatimidit hyökkäsivät Marokkoon, Yahya taisteli urheasti heitä vastaan mutta joutui lopulta perääntymään pääkaupunkiinsa ja tunnustamaan Fatimidien yliherruuden sekä maksamaan tästä osoituksena vuotuisen veron.


title: Yahya ibn Idris ibn Umar

text: Kalifin seuraajaksi oli valittu hänen poikansa Talha, joka kuitenkin eli ja kuoli vankeudessa. Valloittajien jälkeen dynastiasta hallitsijaksi nousi hänen sukulaisensa Al-Hajjam al-Hasan ibn Muhammad ibn al-Qassim (925-27), joka oli dynastiansa viimeinen Fesissä hallinnut kuningas.


Al-Hajjam al-Hasan ibn Muhammad ibn al-Qassim (, "Al-Ḥajjām al-Ḥasan ibn Muḥammad ibn al-Qāsim") oli Keski-Marokkoa hallitsevan Idrisidi-dynasatian yhdestoista ja viimeinen kuningas vuosina 925-27. Hän seurasi sukulaistaan Yahya ibn Idris ibn Umaria hallitsijana. Hasan oli Idris II:n pojan Quasimin pojanpoika ja hänen onnistui jälleen vallata Fatimideilta suvun vallan muinainen keskus ja pääkaupunki Fès. Kaksi vuotta tämän jälkeen musa bin Ali valtasi Fesin ja Hasan surmattiin.


title: Al-Hajjam al-Hasan ibn Muhammad ibn al-Qassim

text: Vaikka suvun hallinto Fesissä oli loppunut, dynastian jäsenistä osa hallitsi pieniä ruhtinaskuntia ja osa suvun jäsenistä pakeni Espanjaan. Sieltä he osallistuivat sotaan Fatimideja vastaan ja lopulta olivat valloittamassa Marokkoa Cordoban kalifin joukoissa.


title: Sulfamiinihappo

text: Sulfamiinihappo (HNSO) on epäorgaaninen yhdiste ja rikkihapon johdannainen. Yhdistettä käytetään puhdistusaineena ja orgaanisessa synteesissä. Sulfamiinihaposta käytetään myös nimiä "amidorikkihappo", "aminosulfonihappo" ja "sulfamidihappo".


title: Sulfamiinihappo

text: Sulfamiinihappo on kiinteää ainetta, joka liukenee jonkin verran veteen ja myös eräisiin orgaanisiin liuottimiin, kuten formamidiin ja metanoliin, huonommin etanoliin. Kiteisenä se esiintyy kaksois-ionimuodossa. Sulfamiinihappo on vahva happo ja protolysoituu vedessä muodostaen sulfamaatti-ioneja. Erityisesti väkevät vesiliuokset hydrolysoituvat hitaasti muodostaen ammoniumvetysulfaattia. Yhdiste sulaa 205 °C lämpötilassa ja alkaa hajota kuumennettaessa 209 °C:n lämpötilaan. Hajoamistuotteina muodostuu lämpötilasta riippuen rikkidioksidia, rikkitrioksidia, typpeä, typpiyhdisteitä ja vettä.


title: Sulfamiinihappo

text: Emäksiset metallisuolat, kuten hydroksidit, karbonaatit ja oksidit reagoivat sulfamiinihapon kanssa muodostaen sulfamaattisuoloja, Vahvat hapettimet, kuten halogeenit voivat hapettaa yhdisteen typeksi ja rikkihapoksi. Tämä reaktio tapahtuu myös typpihapokkeen ja nitriitti-ionien kanssa. Typpihappo hapettaa sen dityppioksidiksi.


title: Sulfamiinihappo

text: Sulfamiinihappoa valmistetaan urean ja väkevän rikkihappoliuoksen tai savuavan rikkihapon eli oleumin välisellä reaktiolla. Reaktio suoritetaan 50–80 °C:n lämpötilassa ja on hyvin nopea ja voimakkaasti eksoterminen ja tämän vuoksi reaktioita on jäähdytettävä voimakkaasti. Reaktion tapahtuu kahdessa vaiheessa. Ensin muodostuu aminokarbonyylisulfamiinihappovälituote.


title: Sulfamiinihappo

text: Sulfamiinihappoa muodostuu myös hydroksyyliamiinin ja rikkihapokkeen välisellä reaktiolla.


title: Sulfamiinihappo

text: Sulfamiinihappoa käytetään muun muassa orgaanisten yhdisteiden valmistuksessa, erityisesti sulfonoinneissa. Se reagoi muun muassa alkoholien kanssa muodostaen alkyyliammoniumsulfaattisuoloja. Aine kykenee sulfonoimaan myös aldehydejä. Suurin käyttö orgaanisessa synteesissä on makeutusaineiden natriumsyklamaatin ja asesulfaami K:n valmistus.


title: Sulfamiinihappo

text: Sulfamiinihappoa käytetään myös puhdistusaineena, muun muassa karbonaattisaostumien poistoon ja metallipintojen kiillottamiseen. Muita käyttökohteita ovat sellun valkaisu, nitriittien hävitys ja kvantitatiivinen analyysi, standardina happo-emästitrauksissa ja kloorin vesiliuosten stabilisoiminen.


title: Inger Anne Frøysedal

text: Inger Anne Frøysedal (s. 25. huhtikuuta 1989 Stryn) on norjalainen yleisurheilija. Hän kilpailee kolmiloikassa.


title: Inger Anne Frøysedal

text: Barcelonan EM-kilpailuissa 2010 Frøysedal hyppäsi kolmiloikan karsinnassa 13,51 metriä, eikä selviytynyt finaaliin. Sisäratojen EM-kilpailuissa Pariisissa 2011 Frøysedal hyppäsi karsinnassa 13,11 metriä, eikä selviytynyt finaaliin. Kolmiloikassa Frøysedal on voittanut maansa mestaruuden kolme kertaa ulkoradoilla, vuosina 2009, 2010 ja 2011. Vuonna 2008 hän sijoittui hopealle. Sisäradoilla hän voitti kultaa 2011 ja 2012, minkä lisäksi hän on saavuttanut kaksi kertaa hopeaa ja kerran pronssia.


title: Inger Anne Frøysedal

text: Tammikuussa 2011 Frøysedal teki kolmiloikassa uuden Norjan halliennätyksen hypättyään Malmössa 13,57. Hän hyppäsi saman tuloksen myös Tampereella helmikuussa 2011.


title: Inger Anne Frøysedal

text: Frøysedalin kolmiloikkaennätys on ulkoradoilla kesäkuussa 2010 Bergenissä hypätty 13,63 metriä.


title: AUTOEXEC.BAT

text:
AUTOEXEC.BAT on MS-DOS- ja Windows-käyttöjärjestelmiin sisältyvä käynnistystiedosto, joka suoritetaan tietokoneen käynnistyessä.
AUTOEXEC.BAT sisältää MS-DOS-komentoja, joiden asetukset astuvat voimaan tiedoston suorituksen yhteydessä. Nykyään AUTOEXEC.BAT ei ole enää olennainen osa Windows-käyttöjärjestelmiä, mutta etenkin aiemmissa MS-DOS-käyttöjärjestelmissä tiedosto oli olennainen.


title: Et’hem Beyn moskeija

text: Et’hem Beyn moskeija () on Albanian pääkaupungin Tiranan keskustassa, Skanderbegin aukion laidalla sijaitseva moskeija. Sen rakennustyöt aloitti vuonna 1789 Molla Bey ja saattoi päätökseensä vuonna 1823 hänen poikansa Ethem Pasha (Haxhi Ethem Bey). Moskeija oli suljettu kommunistisessa Albaniassa, mutta sen uskonnollinen käyttö aloitettiin jälleen vuonna 1991 viranomaisten vastustuksesta huolimatta. Et’hem Beyn moskeija on viimeinen Tiranassa jäljellä oleva ottomaanien aikainen moskeija.


title: Et’hem Beyn moskeija

text: Moskeijassa on puita, vesiputouksia ja siltoja kuvaavia freskoja.


Jääkiekon alle 18-vuotiaiden maailmanmestaruuskilpailut 2000 pelattiin Sveitsissä 14. - 24. huhtikuuta 2000. Mestaruuden voitti Suomi, hopealle sijoittui Venäjä ja pronssille Ruotsi.A-sarja
B-sarja


title: Darn That Dream

text: ”Darn That Dream” on Jimmy Van Heusenin säveltämä ja Eddie DeLangen sanoittama musiikkikappale vuoden 1939 musikaalinäytelmästä "Swingin’ the Dream". Musikaali oli jazztulkinta William Shakespearen näytelmästä "Kesäyön unelma" ja kappaletta lauloivat siinä muun muassa Louis Armstrong ja Maxine Sullivan. Musikaali menestyi huonosti, mutta kappaleesta tuli suosittu. Mildred Bailey lauloi Benny Goodmanin orkesterin säestämänä vuonna 1940 listaykköseksi nousseen version, ja samana vuonna listoille nousivat myös Blue Barronin ja Tommy Dorseyn yhtyeiden nauhoitukset.


title: Darn That Dream

text: Kappale on jazzstandardi. Miles Davis nauhoitti sen vuoden 1950 albumilleen "Birth of the Cool". Count Basien yhtye teki samana vuonna nauhoituksen laulaja Helen Humesin kanssa, ja orkesterin saksofonisti Dexter Gordon äänitti sen myös myöhemmin soolourallaan. Kappaleen ovat äänittäneet myös muun muassa George Shearing, Thelonious Monk, Nancy Wilson, Bill Evans ja Kenny Dorham.


title: RN Eugenio di Savoia (1935)

text: RN Eugenio di Savoia () oli Regia Marinan eli Italian kuningaskunnan laivaston toisessa maailmansodassa palvellut Duca d'Aosta -luokan kevyt risteilijä. Alus luovutettiin 1949 sotakorvauksena Kreikalle, joka liitti sen laivastoonsa nimellä "Helli". Alus palveli aina vuoteen 1964 saakka, minkä jälkeen se romutettiin.


title: RN Eugenio di Savoia (1935)

text: Sen köli laskettiin 6. heinäkuuta 1933 ja alus laskettiin vesille 16. maaliskuuta 1935. Alus valmistui 16. tammikuuta 1936.


title: RN Eugenio di Savoia (1935)

text: "Eugenio di Savoia" liitettiin valmistuttuaan 7. risteilijäviirikköön. Alus lähti 5. marraskuuta 1938 Napolista sisaraluksensa "Emanuele Filiberto Duca d'Aostan" kanssa maapallonympäripurjehdukselle, jonka piti päättyä vasta 25. heinäkuuta 1939. Huollollisten ja heikkenevän poliittisen ilmapiirin aiheuttamien ongelmien vuoksi purjehdusta supistettiin poistamalla Yhdysvallat, Japani, Itä-Intia, Singapore ja Intia reitiltä. Alukset vierailivat ainoastaan Brasiliassa, Argentiinassa, Chilessä ja Karibianmeren satamissa ennen paluutaan La Speziaan 3. maaliskuuta 1939.


title: RN Eugenio di Savoia (1935)

text: Alus liitettiin alkuvuodesta 1940 2. risteilijäviirikköön, jonka mukana se otti osaa Calabrian taisteluun 6.-10. heinäkuuta. Alus suojasi kesän Pohjois-Afrikan saattueita aina lokakuun lopulle, minkä lisäksi se osallistui laivaston yrityksiin estää liittoutuneiden Maltalle matkanneiden saattueiden matka. Alus tulitti Korfulla olleita kreikkalaisten joukkojen asemia 18. joulukuuta.


title: RN Eugenio di Savoia (1935)

text: "Eugenio di Savoia" laski 16.-24. huhtikuuta 1941 miinoja Cape Bonin edustalle, minkä jälkeen se palasi saattueiden suojaksi. Se laski uudelleen miinoja 3. kesäkuuta Tripolin edustalle. Lokakuussa aluksen piti osallistua uuteen miinanlaskuun, mutta Brittiläisen Välimeren laivaston merellä olo esti operaation toteuttamisen.


title: RN Eugenio di Savoia (1935)

text: Alus palasi maaliskuussa 1942 saattuepalvelukseen, jolloin se suojasi saattueen V5 matkan Tripolista Italiaan ja takaisin ja uudelleen 2.-4. huhtikuuta kolme saattuetta ilman tappioita. Kesäkuussa alus osallistui sisaraluksensa kanssa liittoutuneiden Vigorous ja Harpoon saattueiden torjuntaan. Tapahtumien aikana alus taisteli Britannian kuninkaallisen laivaston alusten kanssa, jolloin hävittäjä "HMS Bedouin" tuhoutui.


title: RN Eugenio di Savoia (1935)

text: Alus oli Pedestal-saattueen torjuntayrityksessä elokuussa, mutta alukset palasivat satamaan ilmasuojan puuttuessa. Alus oli Napolissa Yhdysvaltain ilmavoimien iskiessä sinne 4. joulukuuta, jolloin se vaurioitui. Alus siirrettiin Castellamare di Stabian telakalle korjattavaksi. Korjausten päätyttyä alus palasi palvelukseen.


title: RN Eugenio di Savoia (1935)

text: 1943 alus makasi pääosin satamassa laivaston kärsiessä polttoainepulasta. Liittoutuneiden noustua maihin Sisiliassa alus lähti merelle elokuun alussa tehtävänään tuhota Palermon edustalla oleva vihollinen. Operaatio keskeytettiin osaston tultua havaituksi ja se palasi satamaan.


title: RN Eugenio di Savoia (1935)

text: Italian antauduttua alus purjehti Maltalle ja sieltä edelleen Suezille 16. syyskuuta. Alus palveli lähinnä koululaivana ja huhtikuusta 1944 alus ei ollut palveluskäytössä. Rauhanehtojen mukaisesti alus luovutettiin Kreikalle korvauksena sodan alussa Italian laivaston sukellusveneen upottamasta risteilijä "Hellestä". Se liitettiin Kreikan laivastoonsa 1. heinäkuussa 1951 nimettynä "Helleksi".


title: RN Eugenio di Savoia (1935)

text: Aluksen käyttö kuitenkin kulutti liian runsaasti vähäistä kreikkalaista teknistä henkilöstöä, joten se oli pääosan ajasta poissa palveluksesta. Alus poistettiin laivastoluettelosta 1964.


title: Mildred Bailey

text: Mildred Bailey, alun perin Mildred Rinker (1907–1951) oli yhdysvaltalainen jazzlaulaja. Hän esiintyi 1930-luvulla Paul Whitemanin yhtyeessä ja nauhoitti tämän kanssa muun muassa kappaleet ”Rockin’ Chair”, ”We Just Couldn’t Say Goodbye” ja ”All of Me”. 1930-luvun lopulla hän soitti aviomiehensä Red Norvon yhtyeessä. Hänet tunnettiin lisänimillä "Rockin’ Chair Lady" ja "Mrs. Swing".


title: Mildred Bailey

text: Bailey otti lauluunsa vaikutteita muun muassa Ethel Watersilta, Bessie Smithiltä ja Connie Boswellilta. Hänen laulutyylillään on ollut vaikutusta myöhempiin laulajasukupolviin, muun muassa Billie Holidayhin, Ella Fitzgeraldiin ja Rosemary Clooneyyn. Taloudellisesti hän ei kuitenkaan koskaan menestynyt laulullaan.


title: Mildred Bailey

text: Mildred ”Millie” Rinker syntyi 27. helmikuuta 1907 Tekoassa, Washingtonissa. Hänen äidillään oli intiaanisukujuuret. Perhe asui aluksi reservaatissa ja muutti myöhemmin Spokaneen Mildredin ollessa viisivuotias. Mildred oppi nuorena pianonsoittoa äidiltään.


title: Mildred Bailey

text: Rinkerin äidin kuoltua tämän isä nai taloudenhoitajan, joka kohteli nuorta tyttöä huonosti. 17-vuotiaana Rinker karkasi kotoaan Seattleen eikä nähnyt isäänsä lainkaan ennen äitipuolen kuolemaa. Rinker meni nuorena naimisiin Ted Bailey -nimisen myyjän kanssa. Vaikka avioliitto ei kestänyt kauaa, hän päätti pitää Baileyn sukunimenään, koska se kuulosti hänestä amerikkalaisemmalta.


title: Mildred Bailey

text: Bailey soitti aluksi pianoa ja lauloi mykkäelokuvien taustalla. Vähitellen hän alkoi saada mainetta kapakkalaulajana Kanadassa ja Yhdysvaltojen länsirannikolla. Vuonna 1925 hän pääsi pääesiintyjäksi Hollywoodissa sijaitsevaan yökerhoon. Hän auttoi veljensä Al Rinkerin ja Bing Crosbyn The Rhythm Boys -yhtyettä löytämään konserttipaikkoja Los Angelesissa.


title: Mildred Bailey

text: Vuonna 1929 hän sai paikan laulajana Paul Whitemanin orkesterissa veljensä suosituksesta. Hän nauhoitti kitaristi Eddie Langin kanssa vuonna 1929 ja saksofonisti Frankie Trumbauerin kanssa vuonna 1930. Hänen vuoden 1932 nauhoituksensa Hoagy Carmichaelin kappaleesta ”Rockin’ Chair” oli niin suosittu, että Baileystä alettiin käyttää lisänimeä "Rockin’ Chair Lady" (suom. "Rockin’ Chair -rouva", kirjaimellisesti "keinutuolirouva"). Hän nauhoitti Whitemanin yhtyeen kanssa myös muun muassa kappaleet ”We Just Couldn’t Say Goodbye” ja ”All of Me”.


title: Mildred Bailey

text: Vuonna 1933 Bailey lähti Whitemanin kokoonpanosta. Hän lauloi vuosina 1936–1939 Red Norvon orkesterissa. Norvo ja Bailey menivät naimisiin vuonna 1933, mutta erosivat myöhemmin. Heidät tunnettiin yhdessä esiintyessään nimellä "Mr. and Mrs. Swing" (suom. "herra ja rouva Swing"). 1940-luvulla Bailey esiintyi Benny Goodmanin kanssa. Hänellä oli myös oma radio-ohjelma vuosina 1944–1945. Hän jättäytyi musiikkiuralta lopullisesti vuonna 1947.


title: Mildred Bailey

text: Baileyn uraa vaikeuttivat toistuvat sairastumiset. Vuonna 1932 Bailey joutui auto-onnettomuuteen, josta aiheutui myöhemmin terveydellisiä ongelmia. Hän kärsi myös diabeteksestä ja joutui sen takia sairaalaan 1940-luvulla. Bailey kuoli 12. joulukuuta 1951 sydänkohtaukseen Poughkeepsiessä, New Yorkissa.


title: Stina Girs

text: Stina Girs (oikealta nimeltään Stina Annika Girs-Järvinen, s. 9. huhtikuuta 1987 ) on suomalainen laulaja, joka tuli tunnetuksi Idols-laulukilpailun viidenneltä tuotantokaudelta, jolloin hän sijoittui kilpailun viidenneksi. Girs on kotoisin Järvenpäästä ja asuu sekä toimii nyt kukkakauppayrittäjänä Hyvinkäällä.


title: Stina Girs

text: Stina Girs aloitti musiikkiharrastuksen 7-vuotiaana pianonsoitolla, mutta 12-vuotiaana hän päätti vaihtaa instrumentin kitaraan sekä lauluun. Ala-asteella hän oli mukana tyttöbändissä. Yläasteella Stina valittiin laulajaksi Jerkstars-yhtyeeseen, jossa hän teki kitaristin kanssa kaikki kappaleet.


title: Stina Girs

text: Vuonna 2009 Stina alkoi opiskella floristiksi. Hän oli pitkään töissä äitinsä kukkakaupassa.


title: Stina Girs

text: Ennen "Idolsia" Stina toteutti unelmansa countryhenkisestä sooloprojektista, jolloin hän kokeili Jerkstarsissa vaikuttaneen Juha Pöysän kanssa keikkailua T For Texas Holdem -yhtyeen nimissä.


title: Stina Girs

text: Stina Girs osallistui "Idolsin" viidennen tuotantokauden koelauluihin Helsingissä joulukuussa 2010. Hän pääsi koelauluista jatkoon ja eteni kisassa teatteriviikonlopun ja semifinaalien kautta finaaleihin asti. Girsiä pidettiin kauden voittajasuosikkina, mutta hän putosi kisasta jo toisessa finaalissa. Hän sijoittui kilpailun viidenneksi.


title: Stina Girs

text: Idolsin jälkeen hän solmi levytyssopimuksen Sony Musicin kanssa, joka julkaisi Girsin esikoisalbumin "Sydän edellä" 23. marraskuuta 2011. Albumi ei kuitenkaan menestynyt; se nousi vain yhdeksi viikoksi Suomen virallisen albumilistan 49:nnelle sijalle. Albumilta julkaistut singlet ”Kirje” ja ”Anna mun mennä” eivät nousseet myyntilistoille. Girs osallistui ”Anna mun mennä” -kappaleellaan vuoden 2011 "Syksyn sävel" -kilpailuun.


title: Stina Girs

text: Tammikuussa 2014 Girs julkaisi uuden singlen, ”Mä tahdon tietää mitä rakkaus on”. Teropekka Virtasen tuottama toinen studioalbumi "Labyrintti" julkaistiin 30. tammikuuta 2015.


title: Stina Girs

text: Kesäkuussa 2017 Girs julkaisi singlen ”Kyl sä tiiät”. Kappale on Girsin ensimmäinen uuden levy-yhtiönsä, Kaiku Entertainmentin, kautta julkaisema kappale.


title: Rising Sun Pictures

text: Rising Sun Pictures (RSP) on australialainen erikoistehosteisiin erikoistunut elokuva-alan yhtiö. Se perustettiin vuonna 1995 Adelaidessa, Etelä-Australiassa. Yhtiö on työstänyt erikoistehosteita muun muassa elokuviin "Harry Potter ja Feeniksin kilta", "Batman Begins" ja "Superman Returns".


title: SMS Pillau

text: SMS Pillau oli Saksan keisarikunnan laivaston Pillau-luokan kevyt risteilijä ensimmäisessä maailmansodassa. Saksan laivasto otti sen sisaraluksineen haltuun ennen niiden valmistumista tilaajalleen Venäjän keisarikunnan laivastolle.


title: SMS Pillau

text: F. Schichaun telakka Danzigista voitti 1912 kansainvälisen tarjouskilpailun kahdesta uudesta Venäjän keisarikunnan laivaston kevyestä risteilijästä. Alukset oli nimettiin 1913 venäläisen tavan mukaan jo kölinlaskun yhteydessä "Muraview Amurskiksi" ja "Admiral Nevelskiksi". Alus laskettiin vesille 11. huhtikuuta 1914 ja ensimmäisen maailmansodan alkaessa se oli lähes valmis ja Saksan keisarikunta pakko-otti sen liittäen laivastoonsa. Alus valmistui 14. joulukuuta.


title: SMS Pillau

text: "Pillau" liitettiin valmistuessaan 2. tiedusteluryhmään, jonka mukana se palveli Itämerellä ja Pohjanmerellä. Alus osallistui Riianlahden taisteluun elokuussa 1915 sekä Skagerrakin taisteluun touko-kesäkuun vaihteessa 1916. Taistelun jälkeen alus saattoi pahoin vaurioituneen "SMS Seydlitzin" takaisin satamaan. Aluksen viimeinen operaatio ensimmäisessä maailmansodassa oli Helgolandin toinen taistelu.


title: SMS Pillau

text: "Pillau" luovutettiin sodan jälkeen Italialle, joka liitti sen laivastoonsa nimellä "RN Bari". Alus modernisoitiin 1933-1934 vastaamaan siirtomaapalveluksen tarpeita, jolloin se samalla muutettiin öljykäyttöiseksi.


title: SMS Pillau

text: Toisessa maailmansodassa alus tuki 1940 Korfun ja 1942 Bastian maihinnousua. Se myös tulitti partisaanien asemia Montenegron rannikolla 1942. Alus päätettiin 1943 muuttaa ilmatorjuntaristeilijäksi, mutta se upposi ilmahyökkäyksessä Livornossa odottaessaan siirtoa telakalle. Italian antauduttua aluksen tuhoja lisättiin, ettei se joutuisi saksalaisten käsiin.


title: SMS Pillau

text: Hylky nostettiin sodan päätyttyä ja se romutettiin.


title: Abdul Salam Zaeef

text: Abdul Salam Zaeef (s. 1968) on entinen Taliban-johtaja, joka kuului liikkeen johdon sisäpiiriin.


title: Abdul Salam Zaeef

text: Saeef syntyi maaseudulla lähellä Kandaharia. Hän jäi lapsena orvoksi, ja Neuvostoliiton hyökättyä maahan 1979 hän pakeni Pakistaniin pakolaisleirille. Hän liittyi mujahedineihin vastustamaan Neuvostoliiton miehitystä ja tutustui tuolloin Taliban-liikkeessä myöhemmin merkittäviin asemiin nousseisiin henkilöihin, muun muassa Mullah Omariin. Kun Neuvostoliitto poistui Afganistanista, Zaeef palasi kotikylään ja ryhtyi imaamiksi.


title: Abdul Salam Zaeef

text: Kun Taliban syntyi 1994, se otti maan valtaansa lukuun ottamatta pohjoisia alueita, jossa hallitsi Pohjoisen liiton Ahmad Shah Massoud. Zaeef toimi virkamiehenä taliban-hallinnossa, muun muassa keskuspankin johtajana, apulaispuolustusministerinä ja apulaiskaivos- ja teollisuusministerinä. Hän oli vuonna 2001 Talibanin suurlähettiläs Pakistanissa. New Yorkin terrori-iskujen jälkeen seuraavassa vuodenvaihteessa Pakistanin viranomaiset luovuttivat hänet Yhdysvaltoihin, jossa hän joutui neljäksi vuodeksi Guantanamon vankileirille. Syytteitä ei kuitenkaan nostettu, ja vapauduttuaan hän palasi Kabuliin. Hän asuu siellä turvatalossa turvamiesten valvomana. Afganistanin presidentin Hamid Karzain vaatimuksesta hänen nimensä on poistettu YK:n terroristilistalta.


title: Abdul Salam Zaeef

text: Zaeef on julkaissut paštun kielellä kirjan "A Picture of Guantanamo", jossa hän kertoo saamastaan huonosta kohtelusta Guantanamossa.


title: Abdul Salam Zaeef

text: Lokakuussa 2008 Abdul Salam Zaeef ja ranskalainen toimittaja Jean-Michel Caradec’h julkaisivat Pariisissa kirjan "Prisonnier à Guantanamo".


title: Abdul Salam Zaeef

text: Tammikuussa 2010 ilmestyi Abdul Salam Zaeefin kirja "Elämäni Talebanin sisäpiirissä". Teos on saanut myönteisen vastaanoton, ja sen katsotaan tarjoavan hyvän kuvan siitä, mikä on Talibanin toiminta-ajatus.


title: Alice Parkinson

text: Alice Parkinson on australialainen näyttelijä, joka on kotoisin Sunshine Coastista, Queenslandista. Hän on esiintynyt useissa australialaisissa televisiosarjoissa, ja sittemmin sivuosassa "The Pacific" -minisarjassa. Parkinson on myös esiintynyt muutamissa elokuvissa, joista uusimpana vuoden 2011 seikkailuelokuvassa "Sanctum".


title: Svenska New York-fruar

text: Svenska New York fruar oli ruotsalainen televisiosarja, joka kertoi neljän ruotsalaisen naisen elämästä New Yorkissa. Se pohjautui aiemmin esitettyyn sarjaan Ruotsin miljonääriäidit (). Molemmat sarjat ovat tuotantoyhtiö Meterin tekemiä. Ruotsissa sarjaa alettiin esittää TV3:lla 20. syyskuuta 2010 alkaen.


title: SMS Strassburg

text: SMS Strassburg oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.


title: SMS Strassburg

text: Alus tilattiin Wilhelmshavenin telakalta ja sen köli laskettiin vuonna 1910. Alus laskettiin vesille 24. elokuuta 1911 ja se valmistui 9. lokakuuta 1912.


title: SMS Strassburg

text: "Strassburg" vaurioitui ensimmäisen maailmansodan ensimmäisessa meritaistelussa Helgolandin taistelussa 28. elokuuta 1914. Alus luovutettiin sodan jälkeen 20. heinäkuuta 1920 Italialle, joka liitti sen laivastoonsa nimellä "RN Taranto".


title: SMS Strassburg

text: "Taranto" palveli pääasiassa koulutus- ja saattuetehtävissä, kunnes se määrättiin miinanlaskuun. Alus avusti Italian sodanjulistuksen jälkeiset kuukaudet miinanlaskuissa. Lokakuussa alus määrättiin erikoislaivasto-osastoon, jonka osallistuisi Kreetan maihinnousuun ja miehitykseen.


title: SMS Strassburg

text: Syyskuussa 1943 aluksen maatessa palveluskelvottomana sen miehistö upotti aluksensa La Speziassa. Alus kuitenkin nostettiin ainoastaan upotakseen uudelleen ilmahyökkäyksessä 23. lokakuuta 1943. Alus nostettiin uudelleen ja se upotettiin kolmannen kerran jälleen ilmahyökkäyksessä 23. syyskuuta 1944. Hylky romutettiin sodan päätyttyä.


title: Sol Líneas Aéreasin lento 5428

text: Sol Líneas Aéreasin lennon 5428 onnettomuus tapahtui 18. toukokuuta 2011, kun kotimaanlennolla ollut Saab 340A -tyyppinen matkustajakone ilmoitti hätätilanteesta kello 20:50 paikallista aikaa (23:50 UTC). Pian ilmoituksen jälkeen kone katosi tutkasta. Hylky löytyi noin 25 kilometriä kaakkoon Los Menucosista. Kaikki koneessa olleet 19 matkustajaa ja kolmen miehistön jäsenentä menehtyivät turmassa.


title: Sol Líneas Aéreasin lento 5428

text: Kone lähti kello 20:08 paikallista aikaa Presidentti Perónin kansainväliseltä lentoasemalta Neuquénista lennon viimeiselle etapille Comodoro Rivadaviaan. Noin kello 20:50 koneen lentäjät ilmoittivat hätätilanteesta lennonjohdolle kolmella SOS-kutsulla. Tämän jälkeen kone syöksyi maahan paikallisen poliisin haastatteleman silminnäkijän mukaan ilmiliekeissä. Lennon oli määrä kestää puolitoista tuntia Comodoro Rivadaviaan.


title: Sol Líneas Aéreasin lento 5428

text: Kone tuhoutui maahansyöksyssä täysin.


title: Sol Líneas Aéreasin lento 5428

text: Kaikki koneessa olleet olivat Argentiinan kansalaisia. Konetta lensivät Juan Raffo ja perämies Adriano Bolatti. Lentoemäntänä toimi Jesica Fontan.


title: Sol Líneas Aéreasin lento 5428

text: Onnettomuuden uhrien ruumit kuljetettiin Los Menucosiin ruumishuoneelle.


title: Sol Líneas Aéreasin lento 5428

text: Koneen mustat laatikot kerättiin tutkimuksia varten talteen onnettomuutta seuranneena päivänä. Onnettomuuden syy on toistaiseksi epäselvä. Polttoaineen loppuminen on kuitenkin jo suljettu pois onnettomuuden syistä, sillä koneella oli polttoainetta mukana kolmen ja puolen tunnin mittaista lentoa varten.


title: Sol Líneas Aéreasin lento 5428

text: Sol Líneas Aéreas perui lentojaan Falklandin saarille järjestääkseen onnettomuuden uhrin omaisille mahdollisuuden kulkea maan sisällä.


title: Reborn

text: Reborn voi tarkoittaa seuraavia asioita:


title: Renegade

text: Renegade tai Renegades voi tarkoittaa seuraavia asioita:


title: Sol Líneas Aéreas

text: Sol Líneas Aéreas on argentiinalainen alueellinen lentoyhtiö, joka operoi lentoja 15 kohteeseen kahdeksan koneen laivastollaan. Vuonna 2005 perustetun yhtiön kotipaikka on Rosariossa. Yhtiön solmukohtina toimivat Rosarion kansainvälinen lentoasema ja Jorge Newberyn kansainvälinen lentoasema.


title: Sol Líneas Aéreas

text: 18. toukokuuta 2011 yhtiön kone joutui onnettomuteen lennolla 5428 Neuquénista Comodoro Rivadaviaan.


title: Sol Líneas Aéreas

text: Yhtiöllä on 15 kohdetta Etelä-Amerikassa.


title: Sol Líneas Aéreas

text: Toukokuussa 2011 Brit Airin laivaston keski-ikä oli 24,3 vuotta. Kaksi yhtiön koneista on varastoituna.


title: Yhä vedossa

text: Yhä vedossa (engl. "Still Standing") on yhdysvaltalainen perhekomedia Millerin perheestä. Komediasarjan ensi-ilta oli yhdysvaltalaisella CBS-kanavalla vuonna 2002. Sarjan viimeiset osat esitettiin vuonna 2006.


title: Neuquén

text: Neuquén on Neuquénin maakunnan pääkaupunki Argentiinassa. Patagonian suurimmassa kaupungissa asuu yli 230 000 asukasta. Kaupunki perustettiin vuonna 1904.


title: Neuquén

text: Kaupunkia palvelee aivan sen tuntumassa sijaitseva Presidentti Perónin kansainvälinen lentoasema.


title: Neuquén

text: Neuquénin sisarkaupungit ovat


title: Tokyo Sonata

text: Tokyo Sonata (トウキョウソナタ "Tōkyō Sonata") on Kiyoshi Kurosawan ohjaama japanilainen elokuva vuodelta 2008. Se voitti parhaan elokuvan palkinnon Asian Film Awardsissa ja sai Cannesin elokuvajuhlien "Un Certain Regard" -palkinnon vuonna 2008.


title: Tokyo Sonata

text: Elokuva kertoo keskiluokkaisesta tokiolaisperheestä, johon kuuluu vanhemmat Ryūhei Sasaki ja hänen vaimonsa Megumi sekä kaksi poikaa, Takashi ja Kenji. Työlleen omistautunut perheen isä erotetaan yllättäen, mutta hän päättää olla kertomatta asiasta perheelleen. Teemana on japanilaiselle kulttuurille tyypillinen häpeän ja kasvojen menettämisen pelko.


title: Tokyo Sonata

text: Elokuva poikkeaa tyyliltään Kurosawan muusta tuotannosta. Se muistuttaa enemmän Yasujiro Ozun elokuvia kuin Andrei Tarkovskin ja Stanley Kubrickin tuotantoa, joihin häntä on usein verrattu. Vasta loppuvaiheissa se saa Kurosawalle ominaisia sävyjä.


title: Tokyo Sonata

text: Ilta-Sanomien Timo Malmin mukaan "Keskiluokkaisen perheen mureneminen heijastelee koko japanilaisen yhteiskunnan muuttumista modernisoitumisen kourissa."


Presidentti Perónin kansainvälinen lentoasema () on kansainvälinen lentoasema Argentiinassa, joka palvelee Neuquénin kaupunkia. Lentoasemalla on yksi 2 750 metriä pitkä kiitotie. Lentoasmean terminaalilla on kokoa 5 200 neliömetriä.


title: Comodoro Rivadavia

text: Comodoro Rivadavia on kaupunki eteläisessä Argentiinassa. Kaupungissa asuu noin 175 196 asukasta. Kaupunki perustettiin vuonna 1901.


title: Comodoro Rivadavia

text: Kaupunkia palvelee Kenraali Enrique Mosconin kansainvälinen lentoasema.


title: Jarmo Korhonen (lentopalloilija)

text: Jarmo Korhonen (s. 1986 Nurmes) on suomalainen mieslentopalloilija, joka on voittanut tähän astisella urallaan kahdesti Suomen mestaruuden ja niin ikään kahdesti Suomen Cupin mestaruuden. Korhonen on edustanut Mestaruusliigassa Pielaveden Sampoa, Muuramen Lentopalloa ja kaudesta 2012-13 alkaen Sastamalan VaLePan.


title: Jarmo Korhonen (lentopalloilija)

text: Korhonen saavutti uransa ensimmäisen SM-kullan jo Sammon riveissä kaudella 2004-05, mutta varsinaisesti pelaavassa kokoonpanossa hän oli saavuttamassa SM-kultaa kauden 2012-13 VaLePan kultajoukkueen liberona.


title: Jarmo Korhonen (lentopalloilija)

text:
Korhonen vaihtoi passarista liberopelaajaksi yllättäen kaudeksi 2010-11 ja nousi oitis täysin erilaisella pelipaikalla Mestaruusliigan eliittiin. Hänen upea onnistuminen palkittiin myös maajoukkuepaikalla kauden päätteeksi. Korhonen debytoi maajoukkueessa toukokuussa 2011 Kiinaa vastaan. Kesän 2011 maajoukkuepelit ovat toistaiseksi ainoat, jotka Korhonen on kirjannut nimiinsä.
Korhonen on Nurmeksen Seppojen kasvatti.


title: Jarmo Korhonen (lentopalloilija)

text: Korhonen aloitti lentopallouransa vuonna 1992 Nurmeksen Seppojen riveissä. Tie vei Nurmeksesta aikuistasolla Pielaveden Sampoon, jossa Korhonen debytoi kaudella 2003-04. Sammossa hän viettikin seuraavat vuodet pelaten 2-sarjaa tai SM-liigaa. Korhonen voitti vuonna 2005 SM-kultaa Sammon riveissä, mutta hänen roolinsa oli pieni kakkospassarina. Samoin SM-hopeaa (2007) ja Suomen Cupin kultaa (2006) voittaneissa joukkueissa Korhonen ei kuulunut avauskentälliseen; ykköspassarina toimi tuolloin yksi Suomen parhaimmista passareista Aki Riihimäki.


title: Jarmo Korhonen (lentopalloilija)

text: Kaudeksi 2007-2008 Korhonen vaihtoi MuurLen riveihin. MuurLessa passari sai entistä enemmän vastuuta, mutta ei ottanut selvästi ykköspassarin viittaa harteilleen. MuurLen maajoukkuelibero, Pasi Hyvärinen, lähti seurasta kauden 2010 jälkeen, jolloin seura tarvitsi kipeästi uutta liberoa. Korhonen halusi ottaa haasteen vastaan ja tarttui täysin erilaiseen pelirooliin. Liberona hän nostelisi nyt palloja, kun passarina tehtävänä oli passata niitä. Peliroolin vaihtuminen sujui Korhoselta mainiosti, ja hän olikin yksi MuurLen kulmakivistä läpi kauden. Hyvä kausi palkittiin maajoukkueryhmään valinnalla.


title: Jarmo Korhonen (lentopalloilija)

text: Korhonen pelasi ensimmäisen maaottelunsa toukokuun 21. päivä vuonna 2011 Tampereella. Läpi ottelun liberontontilla pelanneen Korhosen debyytti päättyi tiukkaan tappioon maailmanlistan yhdentenätoista ja edellisissä olympiakisoissa viidenneksi sijoittunutta Kiinaa vastaan. Korhonen pelasi Maailmanliiga-kesän aikana kaiken kaikkiaan viisi maaottelua. Häntä ei valittu EM-kisaryhmään.


title: Jarmo Korhonen (lentopalloilija)

text: Kaudesta 2012-13 alkaen Korhonen on pelannut sastamalalaisseura VaLePan riveissä. Hän voitti VaLePassa SM-kultaa kausilla 2013-14 ja 2016-17, SM-pronssia VaLePa-paidassa Korhonen on juhlinut kausilla 2012-13 ja 2014-15. Kaudella 2015-16 VaLePa ja Korhonen saavuttivat SM-hopeaa. Korhonen ilmoitti kauden 2016-2017 päätteeksi päättävänsä peliuransa.


title: William Wallén

text: William Wallén (s. 16. elokuuta 1991 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä. Pienikokoinen Wallén pelaa rightilta.


title: William Wallén

text: Wallén on IFK Täbyn kasvatti. Hän pelasi juniorina myös Stocksunds IF:ssä ja vuonna 2006 Wallén siirtyi Djurgårdens IF:ään. Hän voitti sen U16-joukkueessa mestaruuden keväällä 2007. Kaudella 2007–2008 Wallén edusti TV-Puckenissa Stockholm 1-joukkuetta ja hän voitti yhdeksällä syötöllään sarjan syöttöpörssin. Hänet valittiin myös TV-Puckenin parhaaksi hyökkääjäksi palkiten Sven Tumbas Stipendiumilla. Samalla kaudella Wallén voitti myös Djurgårdenissa J18 Allsvenskanin mestaruuden.


title: William Wallén

text: Kesällä 2008 OHL-joukkue Mississauga St. Michael's Majors varasi Wallénin 16. pelaajana . Hän siirtyi joukkueeseen kaudeksi 2008–2009 ja teki 30 runkosarjaottelussa tehot 11+11=22. Wallénin runkosarja jäi lyhyeksi, sillä lokakuussa 2008 pelatussa kotiottelussa hän kärsi päänsärystä ja pahoinvoinnista, jonka jälkeen Wallén kiidätettiin sairaalaan. Hänelle diagnisoitiin aneurysma. Wallén oli peleistä sivussa tammikuuhun 2009 asti. Hän teki paluuottelussaan tehot 1+1=2. Toisella OHL-kaudellaan 2009–2010 Wallén sijoittui tehoilla 14+27=41 St. Michael's Majorsin sisäisessä pistepörssissä viidenneksi.


title: William Wallén

text: Toukokuussa 2010 Wallén palasi kotimaahansa ja teki kaksivuotisen sopimuksen Elitserien-joukkue Frölunda HC:n kanssa. Hän teki Elitserien-uransa ja kauden ainoaksi jääneen maalinsa voittomaalikilpailussa kauden neljännessä ottelussa Brynäs IF:ää vastaan. Wallénin osuma ratkaisi Frölundalle kauden ensimmäisen kotivoiton. Yhteensä hän pelasi kauden 2010–2011 aikana 12 Elitserien-ottelua. Wallén pelasi suurimman osan kaudestaan lainalla sarjatasoa alempana HockeyAllsvenskanin Borås HC:ssa ja Almtuna IS:ssä, joista jälkimmäisessä hän pelasi kauden loppuun.


title: William Wallén

text: Toukokuussa 2011 Wallén siirtyi try-outille SM-liigajoukkue Jokereihin, mutta hän jäi kolmen European Trophy -turnauksessa pelatun ottelun jälkeen ilman sopimusta ja jätti joukkueen elokuussa. Noin viikkoa myöhemmin hän palasi vuoden mittaisella sopimuksella HockeyAllsvenskanin Almtuna IS:ään.


title: William Wallén

text: Wallén pelasi alle 18-vuotiaiden MM-kilpailuissa vuonna 2009.


title: William Wallén

text: Wallén on toisen polven Elitserien-pelaaja, sillä hänen isänsä Peter edusti omalla urallaan Djurgårdenia, Väsby IK Hockeyta ja Leksands IF:ää.


title: Etapit 12–21 Italian ympäriajossa 2011

text: Italian ympäriajon 2011 etappien 12–21 tulokset


title: Etapit 12–21 Italian ympäriajossa 2011

text: Lähde: Cyclingnews


title: Etapit 12–21 Italian ympäriajossa 2011

text:
Lähde: Cyclingnews
Lähde: Cyclingnews
Lähde: Cyclingnews


title: Etapit 12–21 Italian ympäriajossa 2011

text:
Lähde: Cyclingnews
Lähde: Cyclingnews


title: Etapit 12–21 Italian ympäriajossa 2011

text: Giovanni Visconti ylitti maaliviivan ensimmäisenä, mutta tuomaristo katsoi hänen tönineen Diego Ulissia loppukirin aikana sääntöjen vastaisesti, ja pudotti hänet kolmanneksi.


title: Venähdys

text: Venähdys on äkillisen ja voimakkaan venytyksen aiheuttama vaurio nivelsiteessä tai lihaksessa. Venähdyksessä lihassäikeitä ei mene poikki kuten revähdyksessä. Venähdys tuntuu usein pienenä vihlaisuna. Vamma-alueelle voi nousta pieni mustelma, se on kosketteluarka ja sen liikuttelu tekee kipeää. Venähdykset paranevat yleensä itsestään muutamassa päivässä ja toipumisaika on noin 1–2 viikkoa. Venähdystä voi hoitaa ideaalisiteellä tai muulla kevyellä puristuksella.


title: Venähdys

text: Venähdys on yleinen urheiluvamma. Venähdyksiä voi ehkäistä kunnollisella lämmittelyllä ennen liikuntasuoritusta.


title: Ott Tänak

text: Ott Tänak (s. 15. lokakuuta 1987 Kärla, Saarenmaa) on virolainen ralliautoilija.


title: Ott Tänak

text: Tänakin kartanlukijana toimi Raigo Mõlder vuosina 2014–2016. Kaudelle 2017 kartanlukijaksi vaihtui Martin Järveoja.


title: Ott Tänak

text: Tänak voitti Viron rallin mestaruussarjan vuosina 2008 ja 2009. Samana vuonna Tänak ajoi kaksi kilpailua WRC-sarjassa. Syyskuussa 2009 Tänak voitti European Pirelli Star Driver -kilpailun Itävallassa. Vuonna 2010 Tänak ajoi kuusi kilpailua WRC-sarjassa saavuttamatta pisteitä. Hän kuitenkin voitti PWRC-luokan kilpailut Suomen ja Walesin ralleissa sijoittuen PWRC-sarjan neljänneksi. Vuonna 2011 Tänak saavutti ensimmäisen pisteensä WRC-luokassa sijoittuen kymmenenneksi Meksikon rallissa. Sardinian rallissa Tänak sijoittui seitsemänneksi ja Walesin rallissa kuudenneksi. Samana vuonna Tänak sijoittui toiseksi SWRC-sarjassa.


title: Ott Tänak

text: Kaudella 2012 M-Sportin Fordilla täyden sarjan ajanut Tänak saavutti ensimmäisen palkintosijansa Sardinian rallissa. Hän ajoi kaudella myös seitsemän erikoiskoevoittoa ja 52 pistettä, sijoittuen MM-sarjassa kahdeksanneksi. Seuraavalle kaudelle Tänak ei kuitenkaan onnistunut löytämään itselleen tallipaikkaa MM-sarjasta. Tänak ajoi kauden 2014 DMACK-tallissa WRC2-sarjassa, ja hän ajoi Puolassa luokkavoiton. Vuonna 2015 Tänak sai tallipaikan M-Sportilta. Meksikon rallissa Tänak herätti runsaasti mediahuomiota hurjan, järveen päättyneen kaadon seurauksena. Kauden paras tulos oli kolmas sija Puolassa, mutta epätasaiset tulokset johtivat kymmenenteen sijaan MM-sarjassa ja potkuihin M-Sportilta.


title: Ott Tänak

text: Kaudella 2016 Tänak ajoi uudessa DMACK WRT -tallissa Ford Fiesta RS WRC:llä ja kaudelle 2017 Tänak siirtyi M-Sportin ykkösteamiin brittiläisen Elfyn Evansin ottaessa hänen paikkansa DMACK teamissa.


title: Ott Tänak

text: Kaudelle 2018 Tänak siirtyi Toyota Gazoo Racingin kuljettajaksi. Hän voitti peräkkäin Suomen MM-rallin, Saksan MM-rallin, sekä Turkin MM-rallin. Walesin MM-rallia hän johti reilusti, mutta joutui keskeyttämään lauantai iltana.


title: Ott Tänak

text: Tänak on virolaisen entisen ralliautoilijan Markko Märtinin suojatti.


title: Melancholia

text: Melancholia on tanskalaisen Lars von Trierin ohjaama ja käsikirjoittama scifi-draamaelokuva vuodelta 2011. Sen pääosissa näyttelee Kirsten Dunst, Charlotte Gainsbourg ja Kiefer Sutherland.


title: Melancholia

text: Elokuva kertoo kahdesta keskenään riidoissa olevasta siskoksesta. Maanpäällistä elämää uhkaavat suuret ulkopuoliset voimat. Elokuva on tanskalaisen Zentropa-yhtiön tuottama, jonka lisäksi kansainvälistä tuotantotukea tuli Ruotsista, Ranskasta, Saksasta ja Italiasta. Se sai ensi-iltansa Cannesin 64. elokuvafestivaaleilla toukokuussa 2011. Kirsten Dunst sai roolistaan parhaan naisnäyttelijän palkinnon.


title: Melancholia

text: Elokuvan johdanto on hidastettu kuvasarja sen päähenkilöistä ja maapallon tuhoutumisesta toisen planeetan törmätessä siihen.


title: Melancholia

text: Johdannon jälkeen alkaa ensimmäinen osa, joka kertoo Justinen (Kirsten Dunst) ja Michaelin (Alexander Skarsgård) häistä. Häät ovat katastrofien sarja, jonka lopuksi Michael jättää Justinen.


title: Melancholia

text: Elokuvan toisen osan pääosassa on Justinen sisko Claire (Charlotte Gainsbourg). Claire hoitaa häiden jälkeen vakavasti masentunutta Justinea miehensä Johnin (Kiefer Sutherland) kanssa yhteisessä kodissa. Auringon takaa on paljastanut uusi planeetta, joka on nimetty Melancholiaksi. Melancholia lähestyy Maata, mutta tähtitiedettä harrastava John vakuuttelee törmäystä pelkäävälle Clairelle, että planeettojen radat kulkevat tutkijoiden laskelmien mukaan toistensa ohitse. Mitä uhkaavammaksi tilanne muuttuu, sitä paremmin Justine vaikuttaa toipuvan masennuksestaan.


title: Melancholia

text: "Nyt"-liitteen viisi kriitikkoa antoivat elokuvalle pistekeskiarvon 3,8.


title: Melancholia

text: Vuonna 2016 "Melancholia" äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Stoch

text: Stoch voi tarkoittaa muun muassa seuraavia henkilöitä:


title: Madrid Open

text: Madrid Open voi tarkoittaa seuraavia asioita:


title: Cadorna-luokka

text: Cadorna-luokka oli Italian laivaston toisessa maailmansodassa palvellut kevyt risteilijäluokka, johon kuului kaksi 1930–-1933 valmistettua alusta.


title: Cadorna-luokka

text: Noin vuosi edeltäneen Giussano-luokan jälkeen tilattiin kaksi uutta alusta, joiden suunnitelmat olivat samat lukuun ottamatta parannettua suojaa sekä vakautta. Lopulta suoja oli lähes sama kuin edeltäjässä, mutta vakaus ja rungon lujuus olivat parantuneet. Lentokoneiden sijoittelun muutos keulasta takakannen rakenteiden päälle mahdollisti komentosillan mataloittamisen. Lisäksi taaemman valvontatornin poisto lisäsi entisestään aluksen vakautta. Alusten taistelukyky oli kuitenkin sama kuin edeltäneen luokan.


title: Cadorna-luokka

text: Alusten pääaseet vaihdettiin uudempaan OTOn malli 1929:n tykkeihin, jolloin tykkitornit suunniteltiin uudelleen. Apuaseina toimineet 100 millimetrin tykit ryhmiteltiin savuhormien väliin ja torpedoputket lähes etummaisen savuhormin tasalle. Samoin 40 millimetrien asennuksessa oli pieniä eroja.


title: Cadorna-luokka

text: Alusluokka oli valmisteltu miinanlaskuun ja sille voittiin sijoittaa 84:stä 138:aan miinaan tyypistä riippuen.


title: Cadorna-luokka

text: "Luigi Cadorna" tilattiin 26. lokakuuta 1929 ja sen sisaralus "Armando Diaz" 29. lokakuuta.


title: Moržovets

text: Moržovets () on noin 110 neliökilometrin laajuinen saari Vienanmeren Mezeninlahdella Luoteis-Venäjällä. Saaressa asuu kaksitoista ihmistä, se on soikeahko, ja siinä on runsaasti järviä. Hallinnollisesti saari kuuluu Arkangelin alueen Mezenin piiriin.


Kenraali Enrique Mosconin kansainvälinen lentoasema () on kansainvälinen lentoasema Comodoro Rivadavian kaupungin tuntumassa Argentiinassa. Lentoasema toimii solmukohtana LADE:lle.


title: Kenraali Enrique Mosconin kansainvälinen lentoasema

text: Lentoasema rakennetiin vuonna 1929. Uusi terminaali valmistui 1952. Terminaalipinta-alaa on yhteensä 3 415 neliömetriä. Vuodesta 2000 lentoaseman operaattorina on toiminut Aeropuertos Argentina 2000. Lentoasemalla on yksi 2 750 metriä pikä kiitotie.


title: Los Menucos

text: Los Menucos on kylä Río Negron maakunnassa Argentiinassa. Kylän asukasluku oli 5187 vuonna 2010. Kylä sijaitsee 803 metriä merenpinnan yläpuolella.


title: Selja Ahava

text: Selja Ahava (oik. Ahava-Foster, s. 8. heinäkuuta 1974 Helsinki) on suomalainen dramaturgi, käsikirjoittaja ja kirjailija.


title: Selja Ahava

text: Ahava valmistui dramaturgiksi Teatterikorkeakoulusta vuonna 2001. Hänen esikoisromaaninsa "Eksyneen muistikirja" ilmestyi vuonna 2010 ja oli Helsingin Sanomien kirjallisuuspalkintoehdokas. Ahava sai teoksesta Laila Hirvisaaren rahaston apurahan vuonna 2011. Se on käännetty myös saksaksi. Hänen toinen teoksensa "Taivaalta tippuvat asiat" julkaistiin keväällä 2015. Se valittiin Finlandia-palkintoehdokkaaksi syksyllä 2015. Palkintoraadin mukaan teos on ”raikas, ajatuksia herättävä ja innostava” ja käsittelee raskaita asioita hyvin epätyypilliseen tapaan. Teos sai EU:n kirjallisuuspalkinnon vuonna 2016.


title: Selja Ahava

text: Ahava on käsikirjoittanut muun muassa elokuvat "Pieniä eroja" (2002) ja "Väärät juuret" (2009), televisiosarjan "Jako kahteen" (2006) ja Radioteatterille kuunnelman "Pakkovaellus" (2013), jonka hän myös ohjasi. Hän on tehnyt myös tekstin, tilan ja performanssin välillä liikkuvia teoksia.


title: Selja Ahava

text: Ahava asui viisi vuotta Lontoossa, mutta on sittemmin asettunut perheensä kanssa Porvooseen.


title: Kristus pysähtyi Eboliin

text: Kristus pysähtyi Eboliin on Francesco Rosin ohjaama italialainen draamaelokuva vuodelta 1979. Se perustuu Carlo Levin kirjaan "Cristo si è fermato a Eboli", joka julkaistiin vuonna 1945. Elokuva on suurelta osin kuvattu Materan kaupungissa Kaakkois-Italiassa.


title: Kristus pysähtyi Eboliin

text: Pohjana oleva romaani tunnetaan suomeksi nimellä "Jumalan selän takana". Se kertoo 1930-luvun Italiasta, jossa kaupunkilaisälykkö joutuu sisäiseen karkoitukseen pieneen Gaglianon kylään – todellisuudessa Alianon kylään – eteläiseen Italiaan. Elokuvan ja alkuperäisteoksen nimi viittaa gaglianolaiseen sanontaan, jonka mukaan seutu on niin syrjäistä, etteivät sinne ole ehtineet Kristus, kristinusko tai muutkaan ajanlaskun alun jälkeiset muutokset. Eboli on kaupunki Gaglianon ja Italian suurten kaupunkien, Napolin ja Rooman välillä.


title: Diana Cooper

text: Diana Cooper on yhdysvaltalainen New Age -kirjailija, joka on tehnyt lukuisia kirjoja ja levyjä esimerkiksi enkeleistä, yksisarvisista, orbeista ja Atlantiksesta.


title: Juho-Teppo Berg

text: Juho-Teppo Aksel Berg (s. 25. marraskuuta 1992 Tornio) on suomalainen jalkapalloilija, joka edustaa kaudella 2015 Ykkösessä pelaavaa PS Kemi Kingsiä. Hän on pelipaikaltaan hyökkääjä.


title: Juho-Teppo Berg

text: Berg teki debyyttinsä Ykkösessä TP-47:n paidassa vain 14-vuotiaana. Berg pelasi kaudella 2010 pohjoisruotsalaisessa Assi IF:ssä, jossa hän viimeisteli 10 maalia 21 ottelussa. Seuraavalla kaudella hän ehti pelata ruotsalaisseuran riveissä vain yhden ottelun, jossa teki yhden maalin ennen siirtymistään Rovaniemen Palloseuraan. Hän teki liigadebyyttinsä 19. toukokuuta 2011 Myllykosken Palloa vastaan ja pelasi kaudella 15 ottelua, ollen kahdesti aloituskokoonpanossa.


title: Juho-Teppo Berg

text: Berg on pelannut poikamaajoukkueissa yhteensä 17 ottelua.


title: First Nation Airways

text: First Nation Airways on vuonna 2011 perustettu nigerialainen lentoyhtiö. Yhtiön perustivat konkurssiin menneen Bellview Airlinesin työntekijät. Yhtiö on hankkinut kolmen koneen laivaston, jolla se aikoo tarjota kotimaanlentoja sekä paikallislentoja.


title: First Nation Airways

text: First Nation Airwaysin laivasto käsittää tällä hetkellä kolme Airbusin valmistamaa konetta.


title: First Nation Airways

text: First Nation Airwaysin laivaston keski-ikä oli toukokuussa 2011 17,4 vuotta.


title: Sammy Cahn

text: Samuel Cohen, taiteilijanimeltään Sammy Cahn (18. kesäkuuta 1913 New York, New York, Yhdysvallat – 15. tammikuuta 1993) oli yhdysvaltalainen sanoittaja. Hän sanoitti yli 50-vuotisen uransa aikana suuren määrän hiteiksi muodostuneita kappaleita ja voitti parhaan laulun Oscar-palkinnon neljä kertaa. Hänen pääyhteistyökumppaneitaan olivat Saul Chaplin, Jule Styne ja Jimmy Van Heusen.


title: Sammy Cahn

text: Erityisen paljon Cahnin sanoituksia käytti Frank Sinatra, joka nauhoitti urallaan yhteensä 89 Cahnin sanoittamaa kappaletta.


title: Sammy Cahn

text: Samuel Cohen syntyi New Yorkissa 18. kesäkuuta 1913. Hänen vanhempansa olivat Puolasta muuttaneita juutalaisia. Samuel oppi nuorena soittamaan viulua ja teini-ikäisenä soitti bar mitsva -juhlissa ja burleskiesitysten taustayhtyeissä. Hän tutustui samassa yhtyeessä soittaneeseen pianisti Saul Kaplaniin ja alkoi tehdä kappaleita vaudeville-esityksiin yhteistyössä tämän kanssa.


title: Sammy Cahn

text: Cohen ja Kaplan kirjoittivat musiikkia vaudeville-esityksiin ja julkaisivat vuonna 1933 kappaleen ”Shake Your Head from Side to Side”. Heidän vuonna 1935 tekemästään laulusta ”Rhythm Is Our Business” tuli hitti Jimmy Luncefordille, jonka orkesteri otti sen tunnuskappaleekseen. Kappaleen julkaisemisen jälkeen sekä Cohen että Kaplan ottivat käyttöön englanninnetut taiteilijanimet: Samuel Cohenista tuli ”Sammy Cahn” ja Saul Kaplanista ”Saul Chaplin”.


title: Sammy Cahn

text: Laulaja Andy Kirk nauhoitti Cahnin ja Chaplinin vuoden 1936 kappaleen ”Until the Real Thing Comes Along”. Seuraavana vuonna syntyi ”Bei Mir Bist Du Schoen”; kappale perustui jiddišinkieliseen lauluun, jota Cahn ja Chaplin luulivat vanhaksi kansanlauluksi. Alkuperäinen kappale oli kuitenkin Sholom Secundan 1900-luvun teatterisävellys. ”Bei Mir Bist Du Schoenistä” tuli Andrews Sistersin ensimmäinen miljoona kappaletta myynyt nauhoitus.


title: Sammy Cahn

text: Vuonna 1940 Cahn ja Chaplin muuttivat Hollywoodiin Yhdysvaltain länsirannikolle, ja kaksi vuotta myöhemmin heidän tiensä erosivat. Chaplin alkoi säveltää ja sovittaa elokuvamusiikkia ja ansaitsi työstään myöhemmin kolme Oscar-palkintoa. Cahn puolestaan aloitti yhteistyön säveltäjä Jule Stynen kanssa. He tekivät musiikin muun muassa Broadway-näytelmään "High Button Shoes" (1947) sekä elokuviin "Laulaen maihin" (1944), "Valtameren romanssi" (1948), "Rakkauden sävel" (1949) ja "Kolme kolikkoa lähteessä" (1954). Jälkimmäisen elokuvan nimikappaleesta ”Three Coins in the Fountain” tuli Cahnin ja Stynen suurin hitti – popyhtye The Four Acesin nauhoitusta siitä myytiin useita miljoonia kappaleita. Muita Cahnin ja Stynen hittejä olivat Doris Dayn nauhoittama ”It’s Magic” sekä Frank Sinatran ”Saturday Night Is the Loneliest Night of the Week”, ”I Fall in Love Too Easily” ja ”Five Minutes More”. Cahn kirjoitti Nicholas Brodszkyn kanssa laulaja Mario Lanzan ensimmäisen menestyskappaleen ”Be My Love” vuonna 1950.


title: Sammy Cahn

text: Vuonna 1955 Frank Sinatra esitteli Cahnin säveltäjä Jimmy Van Heusenille, josta tuli pian tämän pääyhteistyökumppani. Vuonna 1955 Cahn ja Van Heusen sävelsivät tunnusmusiikin Sinatran tähdittämään elokuvaan "Poikamiesansa" sekä Thornton Wilderin "Meidän kaupunkimme" -näytelmään perustuvaan TV-ohjelmaan "Our Town". "Our Townin" musiikkiraita sisälsi muun muassa kappaleen ”Love and Marriage”, joka tuli myöhemmin tunnetuksi muun muassa "Pulmuset"-sarjan tunnusmusiikkina. Vuonna 1957 he kirjoittivat Sinatran "Arpinaama"-elokuvaan kappaleen ”All the Way”. Vuoden 1959 elokuvaan "Läpiä päässä" tehtyä kappaletta ”High Hopes” käytettiin muunnellulla sanoituksella John F. Kennedyn presidentinvaalikampanjassa.


title: Sammy Cahn

text: Cahn ja Van Heusen kirjoittivat Frank Sinatralle myös muun muassa kappaleet ”Come Fly with Me” (1957), ”Only the Lonely” (1958), ”Come Dance with Me” (1959), ”The Second Time Around” (1960) sekä ”My Kind of Town” (1964). Yhteensä Sinatra äänitti uransa aikana 89 Cahnin sanoittamaa kappaletta.


title: Sammy Cahn

text: Elokuvamusiikin lisäksi Cahn ja Van Heusen tekivät kaksi Broadway-musikaalia, "Skyscraper" (1965) ja "Walking Happy" (1966), mutta eivät saavuttaneet suurta menestystä. Vuoden 1967 elokuvan "Moderni Millie" jälkeen heidän yhteistyönsä muuttui katkonaisemmaksi, ja miesten viimeiseksi menestyneeksi yhteistyökappaleeksi jäi vuoden 1968 ”Star” Julie Andrewsin tähdittämästä elokuvasta "Star! – tähti".


title: Sammy Cahn

text: Vuonna 1970 Cahn kirjoitti Jule Stynen kanssa Broadway-näytelmän "Look to the Lilies". Hän esiintyi yksin vuoden 1974 näytelmässä "Words and Music", joka koostui kokoelmasta hänen sanoittamiaan musiikkikappaleita. Cahn voitti näytelmästä lievästi ironisen ”parhaan uuden kyvyn” palkinnon. Näytelmä esitettiin seuraavina vuosina uudelleen useita kertoja, ja Cahn matkusti myös Englantiin esittämään sitä. Vuonna 1974 julkaistiin Cahnin omaelämäkerta "I Should Care".


title: Sammy Cahn

text: Cahn kuoli 15. tammikuuta 1991 Los Angelesissa.


title: Sammy Cahn

text: Sammy Cahn kirjoitti alkuperäistä musiikkia ainakin kymmeneen Broadway-näytelmään. (Cahn toimi näytelmässä sanoittajana ellei toisin ole mainittu.)Cahn voitti urallaan neljä Oscar-palkintoa yhteensä 26 ehdokkuudesta sekä yhden Emmy-palkinnon. Lisäksi hän oli ehdolla kolmen Golden Globen ja kahden Tony-palkinnon saajaksi.


Jääkiekon naisten Euroopan-mestaruuskilpailut 1995 olivat neljännet naisten Euroopanmestaruuskilpailut jääkiekossa. A-sarjan turnaus pelattiin Latviassa 20. -25. maaliskuuta ja B-sarjaa isännöi Tanska. A-sarjan pistepörssin voitti Suomen Riikka Nieminen kahdeksalla maalilla ja kolmellatoista maaliin johtaneella syötöllä. Suomi voitti myös Euroopan mestaruuden neljännen kerran peräkkäin. Suomen lisäksi A-sarjassa vain Saksa pystyi maalintekoon kaikissa otteluissaan.


title: Jääkiekon naisten Euroopan-mestaruuskilpailut 1995

text: Latvia putosi B-sarjaan.Venäjä nousi A-sarjaan.


title: Replicant – tappajan kopio

text: Replicant – tappajan kopio () on vuonna 2001 ensi-iltansa saanut yhdysvaltalainen toimintajännäri. Elokuvan on ohjannut Ringo Lam ja käsikirjoittanut Lawrence Riggins yhdessä Les Weldonin kanssa. Pääosissa näyttelivät Jean-Claude Van Damme ja Michael Rooker. Taistelukohtausten koreografiasta vastasi Peter Malota.


title: Replicant – tappajan kopio

text: Etsivä Jake Riley on yrittänyt kolme vuotta saada kiinni psykopaattista sarjamurhaaja nimeltä "Torch", joka tappaa nuoria äitejä, jotka ovat hänen mielestä kohdelleet lapsiaan huonosti. Rileyn lopetettua poliisin tehtävät NSA haluaa hänen kuitenkin jatkavan tehtävän parissa ja antavat Rileylle tappajasta tehdyn ihmiskopion parikseen. Kopiolla on telepaattisia kykyjä ja hän kykenee muistamaan samat menneet tapahtumat joita itse murhaaja on tehnyt. Kopion avulla Rileyn on määrä saada murhaaja kiinni.


title: Swinging on a Star

text: ”Swinging on a Star” on Jimmy Van Heusenin säveltämä ja Johnny Burken sanoittama musiikkikappale vuoden 1944 elokuvasta "Kulje tietäni".


title: Swinging on a Star

text: Van Heusen sai idean kappaleeseen ollessaan illastamassa Bing Crosbyn kotona. Crosby sanoi illallisen aikana lapsilleen ”Jos et käy koulua, saatat tulla isona muuliksi. Haluatko että niin käy?”. Lausahdus päätyi kappaleen sanoitukseen, ja Crosbyn esittämä pappi lauloi sen elokuvassa kurittomille lapsille. Sanat kehottavat kuulijaa pyrkimään aina tekemään parhaansa, jotta tämä ei päätyisi muuliksi, siaksi tai kalaksi.


title: Swinging on a Star

text: Crosbyn nauhoitus nousi vuonna 1944 listaykköseksi ja pysyi listoilla neljän kuukauden ajan. Yhteensä sitä myytiin yli miljoona kappaletta. Kappale voitti parhaan laulun Oscar-palkinnon ja Crosbyn single hyväksyttiin historiallisena äänilevynä Grammy Hall of Fameen vuonna 2002.


title: Swinging on a Star

text: Kappaleen ovat nauhoittaneet myös muun muassa Oscar Peterson, Julie Andrews ja Tony Bennett. Suomeksi kappaletta on esitetty nimillä ”Kurkota kuuhun” (san. Sauvo Puhtila, 1964) ja ”Pellit auki” (san. Jorma Toiviainen, 1981).


title: Lost Angels

text: ”Lost Angels” on brittiläisen Sweet-yhtyeen vuonna 1976 julkaistu kappale ja single. Se sisältyi myös vuonna 1977 ilmestyneelle albumille "Off the Record". Sweetin omaa käsialaa oleva ”Lost Angels” on yhtyeelle tyypillinen, melodinen hard rock -kappale korkeine taustalauluineen. B-puolella oli funk-tyylinen ”Funk It Up”.Väistö, Perttunen 2003, s.57.


title: Lost Angels

text: Single julkaistiin lokakuussa 1976, ja siitä muodostui yhtyeen ensimmäinen single sitten vuoden 1971, joka ei noussut Britanniassa listalle. Myös Manner-Euroopassa ”Lost Angelsin” menestys oli edellisiä singlejä heikompaa – parhaana noteerauksena Ruotsin viides sija. Top 20:een single ylsi Itävallassa ja Länsi-Saksassa. Suomessa ”Lost Angels” ei saavuttanut sijoitusta, vaikka kappale esitettiinkin television "Toivotaan, toivotaan" -ohjelmassa.Väistö, Perttunen 2003, s.57. Yhdysvalloissa single jätettiin kokonaan julkaisematta, kuten oltiin tehty myös edellissingle ”The Lies in Your Eyesin” kohdalla.Väistö, Perttunen 2003, s.139.


title: Lost Angels

text: Rateyourmusic.com-sivuston käyttäjien mielestä ”Lost Angels” on vuoden 1976 317:nneksi paras single.


title: Lost Angels

text: Singlen kansikuvaa käytettiin myöhemmin mukautettuna versiona "Hard Centres – The Rock Years" -kokoelma-albumin kannessa.


title: Lost Angels

text:
A-puoli
B-puoli


title: Elina Lindgren

text: Elina Sari Tuulikki Lindgren (s. 27. marraskuuta 1983 Oulu) on suomalainen kestävyysjuoksija. Hän edustaa Oulun Pyrintöä. Häntä ovat valmentaneet Hanna Vesteri, Timo Vuorimaa, Toni Roponen ja vuodesta 2010 Jussi Saarela.


title: Elina Lindgren

text: Lindgren sijoittui maastojuoksun EM-kilpailuissa Malmössä 2000 alle 20-vuotiaiden sarjassa 18:nneksi ja joukkuekilpailussa viidenneksi. Vuonna 2001 hän sai Grosseton alle 20-vuotiaiden EM-kilpailuissa hopeaa 5 000 metrillä ajalla 16.11,55. Maastojuoksun EM-kilpailuissa Thunissa hän oli 20-vuotiaiden sarjassa kahdeksas ja Suomi joukkuekilpailussa neljäs. Vuonna 2002 hän sijoittui Kingstonin alle 20-vuotiaiden MM-kilpailuissa 3 000 metrillä 11:nneksi ja 5 000 metrillä kahdeksanneksi. Saman vuoden maastojuoksun EM-kilpailuissa Kroatian Medelinissä hän sai alle 20-vuotiaiden sarjassa hopeaa.


title: Elina Lindgren

text: Lindgren voitti maastojuoksun Pohjoismaiden-mestaruuden alle 20-vuotiaiden sarjassa 2002 ja oli toinen 2001. Joukkuekilpailussa hän sai edellä mainituilla kerroilla kultaa ja 2000 pronssia. Naisten sarjassa hän sai joukkuepronssia 2005. Hän on edustanut Suomea aikuisten maaotteluissa vuodesta 2001 sijoittuen parhaimmillaan toiseksi 5 000 metrillä Helsingissä 2002 ja 10 000 metrillä Göteborgissa 2007.


title: Elina Lindgren

text: Lindgren on voittanut 5 000 metrillä Suomen-mestaruuden 2001 ja 2007 ja hopeaa 2011. 10 000 metrillä hän voitti kultaa 2011 ja pronssia 2013. Puolimaratonin Suomen-mestari hän on vuosilta 2004, 2008, 2011 ja 2012 sekä maratonin Suomen-mestari vuodelta 2013. Sisäratojen SM-kilpailuissa hän on saanut 3 000 metrillä hopeaa 2002 ja 2003 sekä pronssia 2001. Maastojuoksun SM-kilpailuissa hän on ollut toinen 2008 ja 2011 sekä kolmas 2012.


title: Näkemiin Helena

text: Näkemiin Helena Lasse Pöystin ohjaama elokuva vuodelta 1955. Elokuva on Pöystin toinen ohjaus. Se perustuu Aino Räsäsen romaaniin "Näkemiin, Helena". Koko perheen elokuvan tapahtumat sijoittuvat 1950-luvun alkuun, ja elokuvaan liittyy takautumina katkelmia edellisestä Helena-elokuvasta.


title: Näkemiin Helena

text: Helena on jo ikääntynyt maalaistalon emäntä, niinpä aiheena ovat Junkkerin suvun jälkikasvun rakkausmurheet. Lapsuudenystävä Lennu haikailee perheen tarmokkaan tyttären Päivin perään, ja Arttu-pojalla on avioliitossaan ongelmia.


title: Näkemiin Helena

text: Pöystin edellinen ohjaus "Kummituskievari" oli Leo Nordbergin (Uusi Suomi) mukaan ollut "surullisen huono", eikä Pöysti tässäkään elokuvassa hänen mukaansa ole löytänyt kykyjään. Tosin ei kirjakaan juuri tarjoa mahdollisuuksia, ja "viikonloppuromaanin epämääräinen sivumaku tuntuu filmiä katsottaessa liian selvästi suussa". Elokuvalle olisi Ylioppilaslehden nimimerkki Varjostimen mukaan ollut hyväksi, jos käsikirjoitusta olisi pelkistetty. Tomira Savtschenko (Työkansan Sanomat) näkee elokuvan ansiot: "Tämä on Lasse Pöystin onnistunein filmi." Kuvaajista toinen, Esko Töyri, saa jälleen kiitosta.


title: Viikatekalat

text: Viikatekalat (Trachipteridae) on kiiltolahnakaloihin kuuluva kalaheimo, jonka lajit elävät valtamerissä.


title: Viikatekalat

text: Viikatekaloihin kuuluu lähteestä riippuen 8–10 lajia kolmessa suvussa. Lajeja ovat muun muassa purjeviikatekala ("Desmodema polystictum"), viikatekala ("Trachipterus arcticus"), etelänviikatekala ("Trachipterus trachypterus") ja lohikuningas ("Trachipterus rexsalmonorum").


title: Viikatekalat

text: Pisimmillään viikatekalojen heimon lajit voivat olla noin 1,7 m pitkiä. Ruumis on litteä ja nauhamainen. Lajilla on kaksi selkäevää, joista etummainen on erittäin korkea ja taipuisa. Takimmainen selkäevä on matalampi ja ulottuu pyrstöön asti. Lajien pyrstöevä on viuhkamainen ja kalat voivat kääntää sen pystysuoraan. Nuorilla kaloilla vatsaevä on pitkä, kun aikuisilla se on lyhyempi tai sitä ei ole lainkaan. Viikatekaloilta puuttuu uimarakko tai se on hyvin alkeellinen. Kaloilla on suomuja ainoastaan kylkiviivan läheisyydessä. Ihossa voi olla teräviä väkäsiä.


title: Viikatekalat

text: Viikatekaloja tavataan sekä kylmistä että lämpimistä vesistä. Niitä tavataan Atlantista, Välimerestä sekä Intian valtamerestä ja Tyynestämerestä. Lajit ovat syvän veden kaloja ja ne elävät tyypillisesti 600–3 600 metrin syvyydessä merenpinnasta. Viikatekalojen ravintoa ovat pienet kalat, äyriäiset ja nilviäiset. Lajien munat ovat suurikokoisia, punaisia ja ovat kelluvat vedessä vapaasti.


title: Mira Tuominen

text: Mira Kristiina Tuominen (s. 1. joulukuuta 1981 Valkeakoski) on suomalainen estejuoksija ja kestävyysjuoksija. Hän edustaa Forssan Salamaa. Häntä ovat valmentaneet Eija Naukkarinen, Ossi Kolehmainen, Kauko Karra ja vuodesta 2010 Jari Nurmisto. Vuoteen 2018 asti hän edusti Valkeakosken Hakaa.


title: Mira Tuominen

text: Tuominen sai hopeaa alle 23-vuotiaiden Pohjoismaiden-mestaruuskilpailujen 3 000 metrin estejuoksussa 2000. Naisten 10 000 metrin Pohjoismaiden-mestaruuskilpailussa hän oli kolmas 2005. Hän on edustanut Suomea aikuisten maaotteluissa vuodesta 2000.


title: Mira Tuominen

text: Tuominen on voittanut 3 000 metrin estejuoksun Suomen-mestaruuden 2006, saanut SM-hopeaa 2004, 2005 ja 2008 sekä pronssia 2000, 2002, 2003, 2007, 2012 ja 2016. Maratonin Suomen-mestaruuden hän voitti 2005 ja oli kolmas 2004, 2008, 2012 ja 2018. Puolimaratonin SM-kilpailuissa hän on saanut hopeaa 2010 sekä pronssia 2005, 2009 ja 2011. Sisäratojen SM-kilpailuissa hän on ollut 3 000 metrillä toinen 2010 ja kolmas 2007.


title: SMS Niobe (1899)

text: SMS Niobe oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.


title: SMS Niobe (1899)

text: Alus tilattiin AG Weseriltä Bremenistä ja sen köli laskettiin vuonna 1898. Alus laskettiin vesille 18. heinäkuuta 1899 ja se valmistui 25. kesäkuuta 1900.


title: SMS Niobe (1899)

text: Alus myytiin 1925 Jugoslavialle, joka liitti sen laivastoonsa nimellä "Dalmacija". Toisessa maailmansodassa Italia valtasi aluksen 1941 liittäen sen laivastoonsa nimettynä "Cattaroksi", jolloin aluksen aseistuksena oli kuusi 8,5 tuuman Skodan valmistamaa tykkiä sekä kuusi 20 millimetrin ilmatorjuntatykkiä. Syyskuussa 1943 Kriegsmarine sai aluksen liittäen sen laivastoonsa alkuperäisellä nimellä. Alus ajoi karille, johon Britannian kuninkaallisen laivaston moottoritorpedoveneet "MTB 276" ja "MTB 298" tuhosivat sen 22. joulukuuta 1943.


title: Wilco

text: Wilco on vuonna 1994 perustettu Chicagosta Yhdysvalloista kotoisin oleva vaihtoehtorockyhtye. Jäsenet ovat: Jeff Tweedy, John Stirratt, Nels Cline, Glenn Kotche, Pat Sansone, Mikael Jorgensen.


title: WTA Madrid Open (tennis)

text: Madrid Open oli WTA-kiertueen tennisturnaus, joka järjestettiin vuodesta 1996 vuoteen 2003. Se järjestettiin Madridissa, Espanjassa.


title: Luettelo Tähtien sota -aseista

text:
Tämä artikkeli on luettelo Tähtien sota -aseista.
Aurinkomoukari ("Sun Crusher") on Galaktisen Imperiumin superase. Aurinkomoukarista on olemassa toinen suomennos, Auringonmurskaaja. Qwi Xuxin suunnittelema Aurinkomoukari on Tähtien sodan universumin tehokkain koskaan rakennettu superase. Sen tarkoitus on tuhota kokonaisia aurinkokuntia ampumalla resonanssitorpedo, joka aiheuttaa tähdessä supernovan mikä tuhoaa aurinkokunnan. Muuta aseistusta on neljä laserkanuunaa sekä laserturretti. Aurinkomoukarin panssari on lähes tuhoutumaton, sen panssari kesti Kuolemantähden prototyypin superlaserin osuman. Panssari on nimetty kvanttipanssariksi. Aurinkomoukarin ainoa heikko kohta on sen lasertykit, jotka Amiraali Daalan lippulaiva "Gorgon" tuhosi. Aurinkomoukari on hyvin pieni, vain hävittäjän kokoinen.


title: Luettelo Tähtien sota -aseista

text: Aurinkomoukari nähdään Kevin J. Andersonin Jediakatemia-trilogiassa, missä rikollinen nimeltä Moruth Doole on vanginnut Han Solon ja Chewbaccan Kessel-planeetalle. Daalan vankina ollessaan Han tapaa Qwi Xuxin, insinöörin joka suunnitteli Kuolemantähden prototyypin ja Aurinkomoukarin. Han saa Qwin ymmärtämään, että hänen aseitaan käytetään suunnattoman tuhon aiheuttamiseen, ja Qwi päättää paeta Hanin, Chewbaccan ja Kypin kanssa juuri ennen kuin amiraali Daala valmistautuu hyökkäämään Uuten tasavaltaan. He kaappaavat Aurinkomoukarin ja pakenevat tuhoten yhden Daalan neljästä tähtituhoojasta. Myöhemmin Kyp lähtee tuhoamaan Aurinkomoukarilla Kuolemantähden prototyyppiä. Prototyyppi putoaa mustaan aukkoon Aurinkomoukarin mukana, kun Kyp onnistuu pakenemaan Aurinkomoukarista. Aurinkomoukari ja Kuolemantähden prototyyppi tuhoutuvat mustassa aukossa.


title: Luettelo Tähtien sota -aseista

text: Galaksitykki (Galaxy Gun) on superase, joka nähdään sarjakuvissa "Dark Empire II" ja "Empire's End".


title: Luettelo Tähtien sota -aseista

text: Galaksitykki oli yksi monista Galaktisen Imperiumin rakentamista superaseista. Galaksitykki oli 7 250 metriä pitkä, lähes yhtä pitkä kuin viisi keisarillista tähtituhoojaa. Galaksitykin jokainen ammus suunniteltiin kantamaan voimaa tuhota planeetta. Siinä oli kuitenkin tehoasetukset, jotta sillä pystyttäisiin ampua pieniä kohteita kuten kaupunkeja, avaruusaluksia ja sotilastukikohtia. Lisättynä toimenpiteenä ammukset pystyivät matkaamaan hyperavaruudessa lähes yhtä nopeasti kuin Millennium Falcon, sallien nopean osumisen pitkillä matkoilla ja aseen vaikean havaitsemisen. Näin pystyttiin helposti aiheuttamaan pelkoa useissa aurinkokunnissa. Jokainen galaksiaseen ammus sisälsi pienen hajottimen () ja hyperajon. Kun ammus oli osunut, hajotin purkautui aiheuttaen ydinketjureaktioita. Galaksitykillä tuhottiin kapinallisten tukikohta Pinnacle-kuussa.


title: Luettelo Tähtien sota -aseista

text: Galaksitykki tuhottiin planeetta Byssin ylapuolella. Pian keisari Palpatinen kuoleman jälkeen, astromekaniikkadroidi R2-D2, joka oli ottanut supertähtituhooja Eclipse II:sen ohjaukseensa, asetti aluksen törmäyskurssille Galaksitykkiin. Räjähdys tuhosi Galaksitykin sekä Eclipse II:sen. Juuri ennen tuhoaan galaksiatyllo ehti ampua yhden ammuksen Byssia kohti. Byss ei tuhoutunut mutta ammus muutti planeetan kuivaksi, ankaraksi ja elottomaksi.


title: Täytyy tuntuu

text: Täytyy tuntuu on suomalaisen rap-yhtye Fintelligensin kuudes studioalbumi, joka julkaistiin 15. kesäkuuta 2011 Rähinä Records -levy-yhtiön kautta. Albumi valittiin julkaisunsa aikaan YleX:n viikon albumiksi, ja se debytoi Suomen virallisen listan sijalla 7.


title: Kalevi Lahtinen (moottoriurheilija)

text: Kalevi "Kille" Lahtinen, (1936-2010) oli suomalainen speedway-urheilija ja tamperelainen monitoimimies. Hän voitti speedwayn Suomen mestaruuden viisi kertaa 1960-luvulla ja Pohjolan mestaruuden kerran vuonna 1966. Hän joutui työkyvyttömäksi 39-vuotiaana saatuaan aivovaurion hirvikolarissa vuonna 1975.


title: Dubonnet

text: Dubonnet on ranskalainen aperitiivina suosittu makea viinipohjainen juoma. Se on sekoitus väkevää viiniä, yrttejä ja mausteita (sisältäen pienen määrän kiniiniä).


title: Dubonnet

text: Dubonnet'n myynnin aloitti Joseph Dubonnet vuonna 1846. Juoman taustalla on kilpailu, jolla yritettiin saada Pohjois-Afrikassa Ranskan muukalaislegioonalaisia nauttimaan kitkerää kiniiniä, joka toimi hyvin suojana malariaa vastaan.


title: Dubonnet

text: Tuotemerkki siirtyi Pernod Ricardin haltuun vuonna 1976, ja juoman suosiota yritettiin lisätä mainoskampanjoilla.


title: Taubilan hovin metsärata

text: Taubilan hovin metsärata oli Viipurin läänin Pyhäjärvellä sijainnut kapearaiteinen rautatie. Rautatie oli käytössä 1924–1926 ja sitä käytettiin tukkien kuljetukseen Taubilan hovin kartanon metsistä Hiitola-Raasuli-radan varrella sijainneelle Myllypellon rautatieasemalle.


title: Taubilan hovin metsärata

text: Kauppaneuvos Karl Fazer osti Taubilan hovin kartanon 1918 ja hän käynnisti 1924 suuret hakkuut kartanon 2 770 hehtaarin laajuisissa metsissä. Näitä hakkuita varten rakennettiin myös kapearaiteinen metsärata. Hakkuut kestivät pari vuotta ja niiden päätyttyä rata purettiin ja liikkuva kalusto myytiin Kuurilan metsäradalle.


title: Fastball

text: Fastball on yhdysvaltalainen rock-yhtye.


title: Fastball

text: Tony Scalzo, Joey Shuffield ja Miles Zuniga perustivat Fastballin Austinissa, Texasissa vuonna 1995. Kun he aloittivat toimintansa, he kokeilivat monia nimiä, kuten Star 69, Magneto, Magneto USA ja Starchy. Yhtye kutsui itseään alun perin "Magneto USAksi" mutta muutti nimensä tehdessään levytyssopimuksen Hollywood Recordsin kanssa.


title: Fastball

text: Vuonna 1998 yhtyeen albumi "All Pain" myi platinaa kuudessa kuukaudessa. Se pysyi Billboardin Top 200 -albumilistalla vuoden.


title: Fastball

text: Huhtikuussa 2009 Fastball julkaisi viidennen albuminsa, "Little White Lies".


title: Ilmari Kohtamäki

text: Ilmari Kohtamäki (2. toukokuuta 1905 Sarvela, Karvia – 10. toukokuuta 1969 Tampere) oli suomalainen professori ja kirjallisuudentutkija.


title: Ilmari Kohtamäki

text: Kohtamäki toimi Helsingin yliopiston kotimaisen kirjallisuuden dosenttina 1957–1967 ja Turun yliopiston kotimaisen ja yleisen kirjallisuuden professorina 1961–1969.


title: Kalev (makeisvalmistaja)

text: AS Kalev on virolainen makeisvalmistaja, joka on erikoistunut suklaan valmistukseen. Yhtiö on perustettu vuonna 1806. Se sijaitsee Harjun maakunnassa. Yrityksen liikevaihto on 28 miljoonaa euroa, ja työntekijöitä on noin 400.


title: Kalev (makeisvalmistaja)

text: Vuodesta 2006 alkaen yritys toimi nimellä Kalev Chocolate Factory, mutta nimi vaihdettiin keväällä 2012 takaisin historialliseen AS Kalev -nimeen sen tunnettuuden ja vieraskielisyyden poistamisen takia. Kalevin omistaja on norjalaiseen Orkla-konserniin kuuluva Felix Abba, joka osti sen Luterma-konsernilta.


title: Kalev (makeisvalmistaja)

text: Kalev omistaa myös Tallinnassa sijaitsevan Viron vanhimman kahvilan ja leipomon Maiasmokkin.


title: Arpapeliä

text: Arpapeliä on Leavings-Orkesterin ensimmäinen albumi. Albumi julkaistiin 25. toukokuuta 2011 levymerkillä RCA Records..


title: Arpapeliä

text: Leavings-Orkesteriin kuuluvat vuonna 2003 lopetetun Leevi and the Leavingsin jäsenet Niklas Nylund, Juha Karastie sekä Risto Paananen.


title: Rata-SM kausi 2011

text: Rata-SM-kausi 2011 alkoi Mad-Croc Racella Loimaalta 21.–22.5.2011 ja päättyi Ahvenistolla ajettuun finaaliviikonloppuun 9.–10.9.2011. Sarjan nimestä huolimatta yhdelläkään luokalla ei ollut kaudella 2011 SM-arvoa. Formula Ford oli arvoltaan ”Suomen Juniorimestaruus” (SJM). Lisäksi täyteluokkina ajettiin mm. Legends Trophy ja V1600 Cup.


title: Rata-SM kausi 2011

text: Kaudella 2011 ajettiin neljä osakilpailua. Lisäksi Rata-SM järjesti Virossa viidennen kilpailun, jossa ajoi osa täyteluokista.


title: Rata-SM kausi 2011

text: Pisteet jaettiin SJM-sarjassa 12 parhaalle seuraavasti: 25-20-16-14-12-10-8-6-4-3-2-1.


title: Pablo Gomez-Marttila

text: Pablo Gomez-Marttila (s. 9. lokakuuta 1988 Barcelona, Espanja) on suomalainen jalkapalloilija, joka pelaa nykyään Someron Voiman edustusjoukkueessa. Hän on pelipaikaltaan puolustava keskikenttäpelaaja.


title: Pablo Gomez-Marttila

text: Gomez-Marttila on PK-35:n kasvatti. Hän edusti Veikkausliigassa pelannutta FC Inter Turkua kausina 2009–2010 yhdentoista sarjaottelun verran. Ensiesiintymisensä pääsarjatasolla Gomez-Marttila teki 17. lokakuuta 2009 Interin kohdatessa vierasottelussa FC Lahden.


title: Pablo Gomez-Marttila

text: Gomez-Marttila on edustanut Suomea poikamaajoukkuetasolla.


title: ... ja Helena soittaa

text: ...ja Helena soittaa on Aino Räsäsen vuonna 1950 Kariston kustantamana ilmestynyt romaani. Se on Helena-sarjassa jatkoa ensimmäiselle Helena-romaanille "Soita minulle, Helena!" (1945).


title: ... ja Helena soittaa

text: Lasse Pöysti on ohjannut romaanin pohjalta elokuvan "... ja Helena soittaa", joka sai ensi-iltansa vuonna 1952.


title: Ranskan avoin tennisturnaus 2011 – naisten kaksinpeli

text:
Li Na voitti loppuottelussa puolustavan mestarin Francesca Schiavonen lukemin 6–4, 7–6 (0). Hänestä tuli ensimmäinen kiinalainen ja myös aasialainen Grand Slam -turnauksen voittaja kaksinpelissä.
 Julia Görges "(3. kierros)"
 Flavia Pennetta "(1. kierros)"
 Shahar Pe'er "(1. kierros)"
 Ana Ivanović "(1. kierros)"
 Yanina Wickmayer "(3. kierros)"
 Dominika Cibulková "(1. kierros)"
 Alisa Kleibanova "(vetäytyi)"
 Jarmila Gajdošová "(3. kierros)"
 Marija Kirilenko "(4. kierros)"
 Nadja Petrova "(1. kierros)"
 Alexandra Dulgheru "(2. kierros)"
 Daniela Hantuchová "(4. kierros)"
 Peng Shuai "(3. kierros)"
 Roberta Vinci "(3. kierros)"
 Klára Zakopalová "(1. kierros)"
 Tsvetana Pironkova "(2. kierros)"


title: Ranskan avoin tennisturnaus 2011 – miesten kaksinpeli

text:
Puolustava mestari Rafael Nadal voitti turnauksen. Loppuottelussa hän kukisti Roger Federerin. Nadal otti turnauksessa jo kuudennen Ranskan avointen mestaruutensa, jolla nousi Björn Borgin rinnalle voittojen määrässä.
 Jo-Wilfried Tsonga "(3. kierros)"
 Gilles Simon "(4. kierros)"
 Marin Čilić "(1. kierros)"
 Florian Mayer "(2. kierros)"
 Aleksandr Dolgopolov "(3. kierros)"
 Michaël Llodra "(1. kierros)"
 Thomaz Bellucci "(3. kierros)"
 Sam Querrey "(2. kierros)"
 Juan Martín del Potro "(3. kierros)"
 Milos Raonic "(1. kierros)"
 Marcos Baghdatis "(2. kierros)"
 Nikolai Davydenko "(2. kierros)"
 Janko Tipsarević "(3. kierros)"
 Guillermo García-López "(3. kierros)"
 Serhi Stah’ovskyi "(3. kierros)"
 Kevin Anderson "(2. kierros)"


title: Postileima

text: Postileima on postilaitoksen käyttämä merkintä, jolla postilähetykseen kiinnitetty postimerkki mitätöidään. Postileimasta ilmenevät yleensä postituspäivä ja -aika sekä postituspaikka. Postileima voidaan lyödä lähetykseen käsin (käsileimasimella tai ketjuleimasimella) tai koneellisesti. Leima osoittaa, että postimerkit on käytetty kuljetusmaksuksi.


title: Postileima

text: Ensimmäinen postileima otettiin käyttöön Englannissa vuonna 1661. 1800- ja 1900-luvulla postilähetykseen saatettiin lyödä useita leimoja sen kulkureitillä ja lähetys leimattiin myös saapumispaikassa. Leima voi myös osoittaa, että lähetys on kulkenut esimerkiksi ilmalaiva- tai helikopterikuljetuksessa.


title: Postileima

text: Postileimasimessa käytetään yleensä mustaa mustetta, jotta se erottuu postimerkistä. Erikoisleimoissa on käytetty myös esimerkiksi punaista mustetta.


title: Postileima

text: Postileiman osoittama lähetyspäivä on virallinen tieto lähetyspäivästä, ja merkintä ratkaisee silloin kun hakemus tai muu asiakirja on postitettava viimeistään tiettynä päivänä.


title: Postileima

text: Aikaisemmin suomalaisissa postileimasimissa luki postitoimipaikan nimi (esimerkiksi "Helsinki 25 · Helsingfors 25"), mutta nykyisin leimasimissa on postinumero ja paikannimi. Leiman kieli määräytyy paikkakunnan kieliolojen mukaan. Niin kutsuttu filateelinen leimaus tarkoittaa, että leima kohdistetaan postimerkkeihin Postin leimausohjeen mukaisesti.


title: Postileima

text: Postileimat muodostavat filateliassa oman keräilykohteensa, ja ne kuuluvat postihistorian alaan. Hyvälaatuinen tai harvinainen postileima voi kasvattaa postimerkin arvoa, tai kohteen arvo muodostuu ainoastaan leimasta.


title: Postileima

text: Postin lajittelukeskuksissa postilähetyksiä leimataan yhä harvemmin. Vuonna 2016 arvioitiin, että postimerkein varustetuista lähetyksistä vain 10–20 % saa postileiman, jolla postimerkki osoitetaan käytetyksi.


title: Postileima

text: Suomessa Posti julkaisee vuosittain kymmenkunta erikoisleimaa, joita käytetään lyhyen aikaa suurtapahtumien yhteydessä, ja uusien postimerkkien ilmestymispäivänä käytetään merkkikohtaista erikoisleimaa (ensipäiväleima). Erikoisleimat ovat yleensä koristeellisempia kuin tavalliset postileimat, ja niissä käytetään kuva-aiheita. Lisäksi matkailukohteissa voidaan käyttää pysyvästi kuvaleimaa.


title: Postileima

text: Frankeerauksella tarkoitetaan tehtävää postimaksuarvon osoittavan leiman tekemistä frankeerauskoneella. Frankeerausta käyttävät paljon postia lähettävät yritykset. Frankeerauskoneeseen ladataan tietty määrä maksua.


title: Tora Bora

text: Tora Bora () on luolakompleksi Safed Koh -vuoristossa itäisessä Afganistanissa, noin 50 kilometriä Khaibarsolasta länteen.


title: Tora Bora

text: Tora Borassa ja sitä ympäröivässä vuoristossa on veden kalkkikiveen uurtamia luolia. Osama bin Ladenin tiedettiin käyttäneen henkilökohtaista omaisuuttaan niiden laajentamiseen ja varustamiseen suuriksi bunkkereiksi, joihin rakennettiin ilmanvaihto, keittiöt ja oleskelutiloja.


title: Tora Bora

text: Yhdysvaltojen vuonna 2001 suorittaman Afganistanin valtauksen aikana luolasto oli yksi Talibanin ja al-Qaidan tukikohdista. Tora Boraan tehtiin aseellinen isku saman vuoden joulukuussa, kun al-Qaida-johtaja Osama bin Ladenin epäiltiin oleskelevan siellä.


title: Zhongyuanin suuri buddha

text: Zhongyuanin suuri buddha (中原大佛, Zhōngyuán Dàfó) tai Zhongyuanin buddha, joskus myös "Lushanin suuri buddha" (yksinkertaistetut merkit: 鲁山大佛; perinteiset merkit: 魯山大佛; pinyin: Lǔshān Dàfó), tai joskus "Lähdetemppelin buddha", on Vairocana-buddhaa esittävä patsas Kiinan Henanin maakunnan, Pingdingshanin prefektuuritasoisen kaupungin Lushanin piirikunnassa. Turistinähtävyytenä toimiva buddhapatsas vihittiin 1. syyskuuta 2008 ja maksoi 1,2 miljardia Kiinan yuania eli tuolloisen vaihtokurssin mukaan 120 miljoonaa euroa. Sittemmin muokattiin vielä patsaan monikerroksista alustarakennetta. Zhongyuan on usein Henanin maakunnasta käytetty, keskitasankoa tarkoittava nimitys.


title: Zhongyuanin suuri buddha

text: Patsas sijaitsee Tang-dynastian aikana seudulle perustetun buddhalaisen luostarin paikalla. Tuo luostari nimettiin läheisten lähteiden mukaan. Nykyään lähteestä virtaa päivittäin 295 m kuumaa, 64-celsiusasteista vettä.


title: Zhongyuanin suuri buddha

text: Zhongyuanin buddha on maailman toiseksi suurin patsas. Itse patsas on 128 metriä korkea ja alustan kanssa korkeus on 153 metriä.


title: Zhongyuanin suuri buddha

text: Nyttemmin etenkin kiinalaiset sivustot tuovat esille patsaan olevan 208 metriä ympäristöään korkeampi. Itse buddhankuva on 108 metriä korkea ja sen lotusalusta 20-metrinen. 128-metrinen patsas on 25 metriä korkealla jalustalla. Tämä jalustoineen 153-metrinen patsas sijaitsee 55 metriä ympäristöään korkeammalla, koska patsaalla on (maastonmuokkauksella luotu) kaksitasoinen koroke.


title: Zhongyuanin suuri buddha

text:
Guinnessin ennätysten rekisteri, jonne patsas on kirjattu maailman korkeimmaksi buddhapatsaaksi nimellä Zhongyuan buddha, toteaa patsaasta seuraavia mittoja:
Patsasta rakennettiin 12 vuotta vuodesta 1997 lähtien. Siihen on käytetty 108 kiloa kultaa, 3 300 tonnia kupariseosta ja 15 000 tonnia erikoisterästä.


title: Zhongyuanin suuri buddha

text: Tiedotusvälineissä on kiinnitetty huomiota Kiinan pyrkimykseen rakentaa uusia, huomattavan suuria buddhapatsaita turistinähtävyyksiksi. Zhongyuanin buddhapatsas luokiteltiin vuonna 2011 Kiinan matkailunähtävyyksien korkeimpaan viiden A:n luokkaan.


title: Zhongyuanin suuri buddha

text: Tulkinnasta riippuen patsaan sijoitus maailman korkeimpana patsaana voi olla vaarassa. Intiaan on rakenteilla maan perustajiin kuulunutta ministeri Sardar Patelia kuvaava Yhtenäisyyden patsas (), joka olisi valmistuessaan 182 metriä korkeana patsaana varsinaista Zhongyuanin suurta buddhaa korkeampi. Tämä intialainen patsashanke tulkitsee kiinalaisen Zhongyuanin buddhan korkeudeksi 153 metriä.


title: Kadiatou Camara

text: Kadiatou Camara (s. 4. toukokuuta 1981) on malilainen entinen yleisurheilija, joka kilpaili pikajuoksussa ja pituushypyssä. Hän edusti seuratasolla ranskalaista Haute Bretagne Athlétismea.


title: Kadiatou Camara

text: Camara osallistui olympialaisiin ensimmäistä kertaa Sydneyssä 2000, jossa hän oli 100 metrin matkalla alkueränsä kuudes ja putosi. Hän putosi samalla matkalla ensimmäisellä kierroksella myös Edmontonin MM-kisoissa 2001. Camara kilpaili vuoden 2002 Afrikan-mestaruuskilpailuissa 100 metrin juoksussa, jossa hän putosi alkuerissä ja pituushyppyyn, jossa hän sijoittui seitsemänneksi. Hän pääsi 100 metrillä puolivälieriin MM-kisoissa 2003. Camara juoksi tuolloin 11,73 sekuntia.


title: Kadiatou Camara

text: Camara voitti Afrikan-mestaruuskilpailuista 2004 hopeaa 200 metriltä jäätyään vain neljän sekunnin sadasosan päähän kilpailun voittaneesta eteläafrikkalaisesta Gerardine Pillaysta. Hän oli samana vuonna maansa lipunkantaja Ateenan olympialaisten avajaisissa. Camara oli kyseisissä kisoissa 200 metrin matkalla alkueränsä kuudes ja putosi. Hän sijoittui Bambousissa pidetyissä Afrikan-mestaruuskilpailuissa 2006 100 metrillä kuudenneksi ja 200 metrillä neljänneksi, mutta jäi 200 metrin kilpailussa alkueriin MM-kisoissa 2007.


title: Kadiatou Camara

text: Camara sai vuoden 2008 Afrikan-mestaruuskilpailuissa 200 metriltä hopeaa silloisella maansa ennätysajalla 22,70 sekuntia. Hän hävisi jälleen niukasti eteläafrikkalaiselle, sillä Isabel Le Roux peittosi hänet sekunnin sadasosan erolla. Camara pääsi Pekingin olympialaisissa samana vuonna kyseisellä matkalla puolivälieriin saakka.


title: Kadiatou Camara

text: "Lähde: IAAF"


title: The Fall (albumi)

text: The Fall on brittiläisen alternative bändin Gorillazin neljäs albumi. Levy julkaistiin 25. marraskuuta 2010 "ilmaiseksi" ladattavana Gorillazin omilla sivuilla, vain bändin Sub-Division fan clubiin kuuluville. Levynä se julkaistiin 18. huhtikuuta 2011. Koko albumi nauhoitettiin Damon Albarnin Apple iPadilla Escape to Plastic Beach World Tour -kiertueen Amerikan osion aikana lokakuussa 2010 ja Stephen Sedgwik miksasi sen myöhemmin Englannissa. Albumilla on vähemmän vierailevia artisteja, kuin Gorillazin levyillä on totuttu kuulemaan, mutta ”HillBilly Man”issa kitaraa soittaa Mick Jones, "Aspen Forest" bassoa Paul Simonon ja Bobby Womack laulaa säveltämänsä "Bobby in Phoenix"in.


title: Warren Weaver

text: Warren Weaver (17. heinäkuuta 1894 Reedsburg, Wisconsin, Yhdysvallat — 24. marraskuuta 1978 New Milford, Connecticut) oli yhdysvaltalainen matemaatikko ja konekääntämisen uranuurtaja.


title: Warren Weaver

text: Weaver opiskeli Wisconsinin yliopistossa. Ensimmäisen maailmansodan aikana hän palveli Yhdysvaltain ilmajoukoissa. Sodan jälkeen hän suoritti Wisconsinissa tohtorintutkinnon vuonna 1921 ja opetti siellä matematiikkaa vuosina 1920–1932. Tutkimustyönsä ohella Weaver hoiti useita luottamustehtäviä mm. Rockefeller-säätiössä, Sloan–Kettering-instituutissa ja Amerikan tieteenedistämisseurassa.


title: Warren Weaver

text: Weaverin keskeisiin tutkimusaloihin kuuluivat todennäköisyys, informaatioteoria ja tilastotiede. Yhdessä Claude Shannonin kanssa hän kehitti viestinnän matemaattista teoriaa. He julkaisivat klassisen teoksensa "The Mathematical Theory of Communication" vuonna 1949. Weaver kehitteli myös konekääntämisen teoriaa: digitaalisilla tietokoneilla voitaisiin kääntää tekstiä luonnollisesta kielestä toiseen.


title: Warren Weaver

text: Weaver oli myös käännöstutkimuksen edelläkävijä. Hän keräili "Liisan seikkailut ihmemaassa" -romaanin käännöksiä ja tarkasteli tutkielmassaan "Alice in many tongues: The translations of Alice in Wonderland" (1964) käännösten historiaa sekä pyrki vertailemaan eri käännösmenetelmiä tieteellisesti.


title: Äiti synnyinmaa

text:
Äiti synnyinmaa (, ) on Venäjän suurin patsas Volgogradin kaupungin keskustan vieressä sijaitsevan Mamajevin kurgaani -kukkulan päällä. Patsaan rakentaminen alkoi vuonna 1959 ja se valmistui vuonna 1967. Äiti synnyinmaa oli vuoteen 1989 asti maailman suurin patsas. Patsas tunnetaan myös nimillä Äitimaa, Äiti Venäjä ja Mamajevin muistomerkki. Patsas pystytettiin toisen maailmansodan aikana käydyn Stalingradin taistelun aikana kuolleiden muistolle. Patsaan kuvanveistäjinä olivat Jevgeni Vutšetitš ja useat muut taiteilijat, ja teknisen suunnittelun teki Nikolai Nikitin. Yöllä patsas valaistaan valonheittimillä.
Patsas on sisältä ontto ja painaa noin 8 000 tonnia (betoni 5 500 tonnia ja teräsrakenteet 2 400 tonnia, lisäksi muut rakennusaineet) ja pelkkä miekka 14 tonnia. Patsaan naishahmon korkeus on 52 metriä, miekan 33 metriä ja veistososuuden kokonaiskorkeus siten 85 metriä. Jalustan korkeus on 2 metriä, joten kokonaiskorkeus maanpinnasta on 87 metriä. Perustusten korkeus on 16 metriä, mutta niistä suurin osa on maanpinnan alla näkymättömissä. Patsasta ei ole varsinaisesti kiinnitetty perustuksiin, vaan se pysyy niiden päällä pystyssä omalla painollaan. Patsasta alettiin entistää vuonna 2010.


title: Äiti synnyinmaa

text: Volgogradin alueen lipussa ja vaakunassa esiintyy Äiti synnyinmaa -patsas.


title: Äiti synnyinmaa

text: Äiti Venäjä on Venäjän kansallishenkilöitymä.


title: Augsburgin tunnustuksen puolustus

text: Augsburgin tunnustuksen puolustus (Apologia confessionis) on yksi evankelis-luterilaisen kirkon tunnustuskirjoista. Sen kirjoitti Philipp Melanchthon vuonna 1531 vastauksena katolilaisten vastakirjoitukselle Augsburgin tunnustusta vastaan.


title: Augsburgin tunnustuksen puolustus

text: Augsburgin tunnustus oli esitetty valtiopäivillä 25. kesäkuuta 1530. 3. elokuuta 1530 katoliset esittivät sen johdosta laatimansa vastakirjoituksen, Confutation, jonka katsottiin kumoavan evankelisten väitteet. Confutatiosta oli tehty kaksi versiota. Ensimmäinen oli sävyltään poleeminen ja keisari hylkäsi sen. Toisen osan kirjoituksesta vastasi Johannes Eck. Se on sävyltään asiallinen.


title: Augsburgin tunnustuksen puolustus

text: Protestantit antoivat kirjoitukselle nimen Paavillinen kumoamus (Confutatio pontificia). Confutatio esitteli katolisen uskonkäsityksen erotuksena protestanttiseen, ja se annettiin keisari Kaarle V:n nimessä.